
ACTA APOSTOLICAE SEDIS 


COMMENTARIUM OFFICIALE 


ACTA PIT PP. XII 


LITTERAE ENCYCLICAE 


AD VENERABILES FRATRES PATRIARCHAS, PRIMATES, ARCHIEPISCOPOS, 
EPISCOPOS ALIOSQUE LOCORUM ORDINARIOS, PACEM ET COMMU- 
NIONEM CUM APOSTOLICA SEDE HABENTES: DE NONNULLIS FALSIS 
OPINIONIBUS, QUAE CATHOLICAE DOCTRINAE FUNDAMENTA SUB- 
RUERE MINANTUR. 


PIUS PP. XII 
VENERABILES FRATRES 
SALUTEM ET APOSTOLICAM BENEDICTIONEM 


Humani generis in rebus religiosis ac moralibus discordia et 
aberratio a veritate probis omnibus, imprimisque fidelibus sin- 
cerisque Ecclesiae filiis, vehementissimi doloris fons et causa 
semper fuere, praesertim vero hodie, cum ipsa culturae chri- 
stianae principia undique offensa cernimus. 

Haud mirum quidem est huiusmodi discordiam et aberratio- 
nem extra ovile Christi semper viguisse. Nam licet humana ra- 
tio, simpliciter loquendo, veram et certam cognitionem unius 
Dei personalis, mundum providentia sua tuentis ac gubernan- 
tis, necnon naturalis legis a Creatore nostris animis inditae, suis 
naturalibus viribus ac lumine assequi revera possit, nihilominus 
non pauca obstant quominus eadem ratio hac sua nativa facul- 
tate efficaciter fructuoseque utatur. Quae enim ad Deum per- 
tinent et ad rationes spectant, quae inter homines Deumque in- 
tercedunt, veritates sunt rerum sensibilium ordinem omnino 


37- Aora, Vol. XVII, n. 11. — 2-9-1950, 

transcendentes, quae, cum in vitae actionem inducuntur eamque 
informant, sui devotionem suique abnegationem postulant. Hu- 
manus autem intellectus in talibus veritatibus acquirendis diffi- 
cultate laborat tum ob sensuum imaginationisque impulsum, 
tum ob pravas cupiditates ex peccato originali ortas. Quo fit 
ut homines in rebus huiusmodi libenter sibi suadeant esse falsa 
vel saltem dubia, quae ipsi nolint esse vera. 

Quapropter divina « revelatio » moraliter necessaria dicenda 
est, ut ea, quae in rebus religionis et morum rationi per se im- 
pervia non sunt, in praesenti quoque humani generis condicione, 
ab omnibus expedite, firma certitudine et nullo admixto errore 
cognosci possint. * 

Quin immo mens humana difficultates interdum pati potest 
etiam in certo iudicio « credibilitatis » efformando circa catho- 
licam fidem, quamvis tam multa ac mira signa externa divi- 
nitus disposita sint quibus vel solo naturali rationis lumine 


divina christianae religionis origo certo probari possit. Homo 


enim sive praeiudicatis ductus opinionibus, sive cupidinibus 
ac mala voluntate instigatus, non modo externorum signorum 
evidentiae, quae prostat, sed etiam supernis afflatibus, quos 
Deus in animos ingerit nostros, renuere ac resistere potest. 

Cuicumque eos circumspicienti, qui extra ovile Christi sunt, 
haud difficulter patebunt praecipuae quas viri docti non pauci 
ingressi sunt viae. Etenim sunt qui evolutionis, ut aiunt, sy- 
stema, nondum invicte probatum in ipso disciplinarum natu- 
ralium ambitu, absque prudentia ac discretione admissum ad 
omnium rerum originem pertinere contendant, atque audacter 
indulgeant opinationi monisticae ac pantheisticae mundi uni- 
versi continuae evolutioni obnoxii. Qua quidem opinatione fau- 
tores communismi libenter fruuntur ut suum « materialismum 
dialecticum » efficacius propugnent et evehant, omni notione 
theistica ex animis avulsa. 


* Conc. Vatic. D. B., 1876, Const. De Fide cath., cap. 2, De revelatione. 

Huiusmodi evolutionis commenta, quibus omne, quod abso- 
lutum, firmum, immutabile est, repudiatur, viam straverunt 
novae aberranti philosophiae, quae cum « idealismo », « im- 
manentismo » ac « pragmatismo » contendens, « existentiali- 
smi » nomen nacta est, utpote quae, immutabilibus rerum eés- 
sentiis posthabitis, de singulorum « exsistentia » tantum solli- 


cita sit. 
Accedit falsus quidam « historicismus », qui solis humanae 


vitae eventibus inhaerens, cuiusvis veritatis legisque absolutae 


fundamenta subvertit, cum ad res philosophicas tum ad chri- 
stiana etiam dogmata quod attinet. 

In hac tanta opinionum confusione aliquid solaminis Nobis 
affert eos cernere, qui a « rationalismi » placitis, quibus olim in- 
stituti erant, hodie non raro ad veritatis divinitus patefactae 
haustus redire cupiunt, ac verbum Dei in Sacra Scriptura asser- 
vatum agnoscere ac profiteri, utpote disciplinae sacrae funda- 
mentum. At simul dolendum est haud paucos istorum, quo fir- 
mius verbo Dei adhaereant, eo magis humanam rationem adi- 
mere, et quo libentius Dei revelantis auctoritatem extollant, eo 
acrius Ecclesiae Magisterium aspernari, a Christo Domino in- 
stitutum, ut veritates divinitus revelatas custodiat atque inter- 
pretetur. Quod quidem non solum Sacris Litteris aperte contra- 
dicit, sed ex ipsa rerum experientia falsum manifestatur. Saepe 
enim ipsi a vera Ecclesia dissidentes de sua ipsorum in rebus 
dogmaticis discordia palam conqueruntur, ita ut Magisterii vivi 
necessitatem fateantur inviti. 


Iamvero theologis ac philosophis catholicis, quibus grave in- 
cumbit munus divinam humanamque veritatem tuendi animis- 
que inserendi hominum, has opinationes plus minusve e recto 
itinere aberrantes neque ignorare neque neglegere licet. Quin 
immo ipsi easdem opinationes perspectas habeant oportet, tum 
quia morbi non apte curantur nisi rite praecogniti fuerint, tum 
quia nonnumquam in falsis ipsis commentis aliquid veritatis 
latet, tum denique quia eadem animum provocant ad quasdam 

veritates, sive philosophicas sive theologicas, sollertius per- 
scrutandas ac perpendendas. 

Quodsi philosophi ac theologi nostri ex hisce doctrinis, caute 
perspectis, tantummodo huiuscemodi fructum colligere enite- 
rentur, nulla adesset ratio cur Ecclesiae Magisterium interloque- 
retur. Attamen, quamvis Nobis compertum sit catholicos docto- 
res ab illis erroribus generatim cavere, constat tamen non deesse 
hodie, quemadmodum apostolicis temporibus, qui rebus novis 

| plus aequo studentes, ac vel etiam metuentes ne earum rerum, 
quas progredientis aetatis scientia invexerit, ignari habeantur, 
sacri Magisterii moderationi se subducere contendant ideoque in 
eo versentur periculo ne sensim sine sensu ab ipsa veritate divi- 
nitus revelata discedant aliosque secum in errorem inducant. 

Immo et aliud obversatur periculum idque eo gravius, quo 
virtutis est specie magis obtectum. Plures enim sunt, qui hu- 
mani generis discordiam ac mentium confusionem deplorantes, 
imprudenti animorum studio permoti, impetu quodam moven- 
tur atque impenso desiderio flagrant infringendi saepta, quibus 
probi honestique viri invicem disiunguntur, «irenismum » talem 
amplectentes ut, quaestionibus missis quae homines separant, 
non modo respiciant ad irruentem atheismum communibus vi- 
ribus propulsandum, sed etiam ad opposita in rebus quoque 
dogmaticis reconcilianda. Et quemadmodum olim fuerunt, qui 
rogarent num translaticia Ecclesiae apologetica ratio obstacu- 
lum constitueret potius quam auxilium ad animos Christo lu- 
crandos, ita hodie non desunt qui eo usque procedere audeant 
ut serio quaestionem moveant num theologia eiusque metho- 
dus, quales in scholis ecclesiastica approbante auctoritate vi- 
gent, non modo perficiendae, verum etiam omnino reforman- 
dae sint, ut regnum Christi quocumgue terrarum, inter homi- 
nes cuiusvis culturae vel cuiusvis opinionis religiosae efficacius 
propagetur. 

Quodsi iidem ad nihil aliud intenderent quam ad discipli- 
nam ecclesiasticam eiusque methodum hodiernis condicionibus 
ac necessitatibus, nova quadam inducta ratione, aptius accom- 

modandas, nulla fere esset causa timendi; at vero imprudenti 
aestuantes « irenismo », nonnulli veluti obices ad fraternam 
unitatem restaurandam ea putare videntur, quae ipsis legibus 
ac principiis a Christo datis innituntur itemque institutis ab 
eo conditis, vel quae munimina ac fulcimina exstant integri- 
tatis fidei, quibus collapsis, omnia uniuntur quidem, sed so- 
lummodo in ruinam. | 

Novae huiusmodi opiniones, sive improbando novitatis desi- 
derio, sive laudabili causa moveantur, non semper eodem gradu, 
eadem claritate iisdemque terminis proponuntur, nec semper 
unanimo auctorum consensu; quae enim hodie a quibusdam, 
cautelis nonnullis ac distinctionibus adhibitis, magis tecte docen- 
tur, cras ab aliis audacioribus palam atque immoderate propo- 
nentur, non sine multorum offensione, praesertim iunioris cleri, 
nec sine ecclesiasticae auctoritatis detrimento. Quodsi cautius 
agi solet in libris publice editis, iam liberius disseritur in libellis 
privatim communicatis et in acroasibus coetibusque. Nec tan- 
tum inter sodales utriusque cleri et in sacris seminariis institu- 
tisque religiosis tales opiniones divulgantur, sed etiam inter lai- 
cos, inter eos praesertim, qui iuventuti instituendae operam 
navant. 


Quod autem ad theologiam spectat, quorumdam consilium 
est dogmatum significationem quam maxime extenuare; ipsum- 
que dogma a loquendi ratione in Ecclesia iamdiu recepta et a 
philosophicis notionibus penes catholicos doctores vigentibus 
liberare, ut in catholica exponenda doctrina ad Sacrae Scri- 
pturae sanctorumque Patrum dicendi modum redeatur. Spem 
ipsi fovent fore ut dogma elementis denudatum, quae extrin- 
secus a divina revelatione esse dicunt, fructuose comparetur 
cum eorum opinionibus dogmaticis, qui ab Ecclesiae unitate 
seiuncti sint, utque hac via pedetemptim perveniatur ad assi- 
milanda sibi invicem dogma catholicum et placita dissidentium. 

Accedit quod, catholica doctrina ad hanc redacta condicio- 
nem, viam sterni autumant, qua, hodiernis necessitatibus satis- 

faciendo, hodiernae etiam philosophiae notionibus dogma expri- 
mi possit, sive « immanentismi » sive « idealismi » sive « exsi- 
stentialismi » aliusve systematis. Quod idcirco etiam fieri posse 
ac debere audaciores quidam affirmant, quia fidei mysteria num- 
quam notionibus adaequate veris significari posse contendunt, 
sed tantum notionibus « approximativis », ut aiunt, ac sem- 
per mutabilibus, quibus veritas aliquatenus quidem indicetur, 
sed necessario quoque deformetur. Quapropter non absurdum 
esse putant, sed necesse omnino esse ut theologia pro variis phi- 
losophiis, quibus decursu temporum tamquam suis utitur in- 
strumentis, novas antiquis substituat notiones, ita ut diversis 
quidem modis, ac vel etiam aliqua ratione oppositis, idem ta- 
men, ut aiunt, valentibus, easdem divinas veritates humani- 
tus reddat. Addunt etiam historiam dogmatum consistere in 
reddendis variis sibique succedentibus formis, quas veritas re- 
velata induerit, secundum diversas doctrinas et opinationes 
quae saeculorum decursu ortae fuerint. 

Patet autem ex iis, quae diximus, huiusmodi molimina non 
tantum ducere ad « relativismum » dogmaticum, quem vocant, 
sed illum iam reapse continere; cui quidem despectus doctri- 
nae communiter traditae eorumque vocabulorum, quibus ea- 
dem significatur, satis superque favet. Nemo sane est qui non 
videat huiusmodi notionum vocabula cum in scholis tum ab 
ipsius Ecclesiae Magisterio adhibita, perfici et perpoliri posse; 
ac notum praeterea est Ecclesiam in iisdem vocibus adhibendis 
non semper constantem fuisse. Liquet etiam Ecclesiam non cui- 
libet systemati philosophico, brevi temporis spatio vigenti, de- 
vinciri posse: sed ea quae communi consensu a catholicis docto- 
ribus composita per plura saecula fuere ad aliquam dogmatis in- 
tellegentiam attingendam, tam caduco fundamento procul dubio 
non nituntur. Nituntur enim principiis ac notionibus ex vera 
rerum creatarum cognitione deductis; in quibus quidem dedu- 
cendis cognitionibus humanae menti veritas divinitus revelata, 
quasi stella, per Ecclesiam illuxit. Quare mirum non est aliquas 
huiusmodi notiones a Conciliis Oecumenicis non solum adhi- 

bitas, sed etiam sancitas esse, ita ut ab eis discedere nefas sit. 
Quapropter neglegere, vel reicere, vel suo valore privare tot 
ac tanta, quae pluries saeculari labore a viris non communis 
ingenii ac sanctitatis, invigilante sacro Magisterio, nec sine 
Sancti Spiritus lumine et ductu, ad accuratius in dies fidei veri- 
tates exprimendas mente concepta, expressa ac perpolita sunt, 
ut eorumdem in locum coniecturales notiones sufficiantur ac 
quaedam fluxae ac vagae novae philosophiae dictiones, quae ut 
flos agri hodie sunt et cras decident, non modo sunima est im- 
prudentia, verum etiam ipsum dogma facit quasi arundinem 
vento agitatam. Despectus autem vocabulorum ac notionum 
quibus theologi scholastici uti solent, sponte ducit ad enervan- 
dam theologiam, ut aiunt speculativam, quam, cum ratione 
theologica innitatur, vera certitudine carere existimant. 
Utique, proh dolor, rerum novarum studiosi a scholasticae 
theologiae contemptu ad neglegendum, ac vel etiam ad despi- 
ciendum facile transeunt ipsum Magisterium Ecclesiae, quod 
theologiam illam sua auctoritate tantopere comprobat. Hoc enim 
Magisterium ab ipsis tamquam progressionis sufflamen ac scien- 
tiae obex exhibetur; ab acatholicis vero quibusdam iam veluti 
iniustum frenum consideratur quo excultiores aliqui theologi 
a disciplina sua innovanda detineantur. Et quamquam hoc sa- 
crum Magisterium, in rebus fidei et morum, cuilibet theologo 
proxima et universalis veritatis norma esse debet, utpote cui 
Christus Dominus totum depositum fidei — Sacras nempe Lit- 
teras ac divinam « traditionem » —- et custodiendum et tuen- 
dum et interpretandum concredidit, attamen officium, quo fi- 
deles tenentur illos quoque fugere errores, qui ad haeresim plus 
minusve accedant, ideoque « etiam constitutiones et decreta 
servare, quibus pravae huiusmodi opiniones a Sancta Sede 
proscriptae et prohibitae sunt »,? nonnunquam ita ignoratur 
ac si non habeatur. Quae in Romanorum Pontificum Encycli- 
cis Litteris de indole et constitutione Ecclesiae exponuntur, a 


* C. I. C., can. 1324; cfr. Cone. Vat., D. B., 1820, Const. De Fide cath., cap. 4, De fide 
et ratione, post canones. 

quibusdam consulto neglegi solent, ea quidem de causa ut prae- 


valeat notio quaedam vaga, quam ex antiquis Patribus, prae- . 


sertim graecis, haustam esse profitentur. Pontifices enim, ut 
ipsi dictitant, de his quae inter theologos disputantur iudicare 
nolunt, itaque ad pristinos fontes redeundum est et ex anti- 
quorum scriptis recentiora Magisterii constitutiones ac decreta 
explicanda sunt. 

Quae etsi fortasse scite dicta videntur, attamen fallacia non 
carent. Verum namque est generatim Pontifices theologis liber- 
tatem concedere in iis quae inter melioris notae doctores vario 
sensu disputentur; at historia docet, plura quae prius liberae 
disceptationi subiecta fuerint, postea nullam iam disceptatio- 
nem pati posse. 

Neque putandum est, ea quae in Encyclicis Litteris propo- 
nuntur, assensum per se non postulare, cum in iis Pontifices 
supremam sui Magisterii potestatem non exerceant. Magisterio 
enim ordinario haec docentur, de quo illud etiam valet: « Qui 
vos audit, me audit »; * ac plerumque quae in Encyclicis Litteris 
proponuntur et inculcantur, iam aliunde ad doctrinam catho- 
licam pertinent. Quodsi Summi Pontifices in actis suis de re 
hactenus controversa data opera sententiam ferunt, omnibus 
patet rem illam, secundum mentem ac voluntatem eorumdem 
Pontificum, quaestionem liberae inter theologos disceptationis 
iam haberi non posse. 

Verum quoque est, theologis semper redeundum esse ad divi- 
nae revelationis fontes: eorum enim est indicare qua ratione ea 
quae a vivo Magisterio docentur, in Sacris Litteris et in divina 
« traditione », « sive explicite, sive implicite inveniantur ». * 
Accedit quod uterque doctrinae divinitus revelatae fons tot 
tantosque continet thesauros veritatis, ut numquam reapse ex- 
hauriatur. Quapropter sacrorum fontium studio sacrae discipli- 
nae semper iuvenescunt; dum contra speculatio, quae ulterio- 
rem sacri depositi inquisitionem neglegit, ut experiundo novi- 


* Luc., X, 16. 
* Pius IX, Inter gravissimas, 28 oct. 1870, Acta, vol. I, p. 260. 

mus, sterilis evadit. Sed hac de causa theologia etiam positiva, 
quam dicunt, scientiae dumtaxat historicae aequari nequit. Una. 
enim cum sacris eiusmodi fontibus Deus Ecclesiae suae Magi- 
sterium vivum dedit, ad ea quoque illustranda et enucleanda, 
quae in fidei deposito nonnisi obscure ac velut implicite conti- 
nentur. Quod quidem depositum nec singulis christifidelibus 
nec ipsis theologis divinus Redemptor concredidit authentice 
interpretandum, sed soli Ecclesiae Magisterio. Si autem hoc 
suum munus Ecclesia exercet, sicut saeculorum decursu saepe- 
numero factum est, sive ordinario sive extraordinario eiusdem 
muneris exercitio, patet omnino falsam esse methodum, qua 
ex obscuris clara explicentur, quin immo contrarium omnes 
sequi ordinem necesse esse. Quare Decessor Noster imm. mem. 
Pius IX, docens nobilissimum theologiae munus illud esse, quod 
ostendat quomodo ab Ecclesia definita doctrina contineatur in 
fontibus, non absque gravi causa illa addidit verba: « eo ipso 
sensu, quo ab Ecclesia definita est ». 

Ut autem ad novas, quas supra attigimus, opinationes redea- 
mus, plura etiam a nonnullis proponuntur vel mentibus instil- 
lantur in detrimentum divinae auctoritatis Sacrae Scripturae. 
Etenim sensum definitionis Concilii Vaticani de Deo Sacrae 
Scripturae auctore audacter quidam pervertunt; atque senten- 
tiam, iam pluries reprobatam, renovant, secundum quam Sa- 
crarum Litterarum immunitas errorum ad ea solummodo, quae 
de Deo ac de rebus moralibus et religiosis traduntur, pertineat. 
Immo perperam loquuntur de sensu humano Sacrorum I.ibro- 
rum sub quo sensus eorum divinus lateat, quem solum infalli- 
bilem declarant. In Sacra Scriptura interpretanda nullam ha- 
beri volunt rationem analogiae fidei ac « traditionis », Eccle- 
siae; ita ut Sanctorum Patrum et sacri Magisterii doctrina quasi 
ad trutinam Sacrae Scripturae, ratione mere humana ab exege- 
tis explicatae, sit revocanda, potius quam eadem Sacra Scriptura 
exponenda sit ad mentem Ecclesiae, quae a Christo Domino 
totius depositi veritatis divinitus revelatae custos ac interpres 
constituta est. 

Ac praeterea sensus litteralis Sacrae Scripturae eiusque ex- 
‘positio a tot tantisque exegetis, vigilante Ecclesia, elaborata, ex 
commenticiis eorum placitis, novae cedere debent exegesi, quam 
symbolicam ac spiritualem appellant; et qua Sacra Biblia Vete- 
ris Testamenti, quae hodie in Ecclesia tamquam fons clausus 
lateant, tandem aliquando omnibus aperiantur. Hac ratione 
asseverant difficultates omnes evanescere, quibus ii tantum- 
modo praepediantur, qui sensui litterali Scripturarum adhae- 
reant. 

Quae quidem omnia quam aliena sint a principiis ac normis 
hermeneuticis a Decessoribus Nostris fel. rec. Leone XIII in En- 
cyclicis Litteris Providentissimus, et a Benedicto XV in Enc. 
Litt. Spiritus Paractitus, itemque a Nobis ipsis in Enc. Litt. Di- 
vino afflante Spiritu rite statutis nemo est qui non videat. 

Ac mirum non est huiusmodi novitates, ad omnes fere theo- 
logiae partes quod attinet, iam venenosos peperisse fructus. In 
dubium revocatur humanam rationem, absque divinae « reve- 
lationis » divinaeque gratiae auxilio, argumentis ex creatis re- 
bus deductis demonstrare posse Deum personalem exsistere; 
negatur mundum initium habuisse, atque contenditur creatio- 
nem mundi necessariam esse, cum ex necessaria liberalitate 
divini amoris procedat; aeterna et infallibilis liberarum actio- 
num hominum praescientia Deo item denegatur; quae quidem 
Vaticani Concilii declarationibus adversantur. ° 

Quaestio etiam a nonnullis agitur num Angeli creaturae per- 
sonales sint; numque materia a spiritu essentialiter differat. 
Alii veram « gratuitatem » ordinis supernaturalis corrumpunt, 
cum autument Deum entia intellectu praedita condere non pos- 
se, quin eadem ad beatificam visionem ordinet et vocet. Nec 
satis; nam peccati originalis notio, definitionibus tridentinis 
posthabitis, pervertitur, unaque simul peccati in universum, 
prout est Dei offensa, itemque satisfactionis a Christo pro nobis 
exhibitae. Nec desunt qui contendant transubstantiationis do- 


* Gfr. Cone Vat., Const. De Fide cath., cap. 1, De Deo rerum omnium creatore. 

ctrinam, utpote antiquata notione philosophica substantiae in- 
nixam, ita emendandam esse ut realis Christi praesentia in 
Ss. Eucharistia ad quemdem symbolismum reducatur, quate- 
nus consecratae species, nonnisi signa efficacia sint spiritualis 
praesentiae Christi eiusque intimae coniunctionis cum fidelibus 
membris in Corpore Mystico. 

Quidam censent se non devinciri doctrina paucis ante annis 
in Encyclicis Nostris Litteris exposita, ac fontibus « revelatio- 
nis » innixa, quae quidem docet corpus Christi mysticum et 


-Eeclesiam Catholicam Romanam unum idemque esse. Ali- 


qui necessitatem pertinendi ad veram Ecclesiam, ut sempiterna 
attingatur salus, ad vanam formulam reducunt. Alii denique 
rationali indoli « credibilitatis » fidei christianae iniuriam in- 
ferunt. 

Haec et alia id genus iam serpere constat inter nonnullos fi- 
lios Nostros, quos incautum animarum studium vel falsi no- 
minis scientia decipiunt, quibusque maerenti animo et notissi- 
mas veritates repetere cogimur et manifestos errores errorisque 
pericula non sine anxitudine indicare. 


In comperto est quanti Ecclesia humanam rationem faciat, 
quod pertinet ad exsistentiam unius Dei personalis certo de- 
monstrandam, itemque ad ipsius christianae fidei fundamenta 
signis divinis invicte comprobanda; parique modo ad legem, 
quam Creator animis hominum indidit, rite exprimendam; ac 
denique ad aliquam mysteriorum intellegentiam assequendam 
eamque fructuosissimam. ‘ Hoc tamen munus ratio tum solum 
apte ac tuto absolvere poterit, cum debito modo exculta fuerit; 
nempe cum fuerit sana illa philosophia imbuta, quae veluti pa- 
trimonium iamdudum exstat a superioribus christianis aeta- 
tibus traditum, atque adeo altioris etiam ordinis auctoritatem 
habet, quia ipsum Magisterium Ecclesiae, eius principia ac prae- 
cipua asserta, a viris magni ingenii paulatim patefacta ac defi- 


* Cfr. Litt. Enc. Mystici Corporis Christi, A. A. S., vol. XXXV, p. 198 sq. 
* Cfr. Cone. Vat., D. B., 1796. 

nita, ad ipsius divinae « revelationis » trutinam vocavit. Quae 
quidem philosophia in Ecclesia agnita ac recepta, et verum sin- 
cerumque cognitionis humanae valorem tuetur, et metaphysica 
inconcussa principia — rationis nempe sufficientis, causalitatis, 
et finalitatis -—- ac demum certae et immutabilis veritatis asse- 
cutionem. 

In hac philosophia plura sane exponuntur, quibus res fidei 
et morum neque directe nec indirecte attinguntur, quaeque 
propterea Ecclesia liberae peritorum disceptationi permittit; at 
quoad alia plura, praesertim quoad principia assertaque prae- 
cipua, quae supra memoravimus, eadem libertas non viget. Et- 
iam in huiusmodi essentialibus quaestionibus, philosophiam 
quidem aptiore ac ditiore veste induere licet, efficacioribus di- 
ctionibus communire, quibusdam scholarum adminiculis mi- 
nus aptis exuere, sanis quoque quibusdam elementis progredien- 
tis humanae lucubrationis caute locupletare; numquam tamen 
eam subvertere fas est, vel falsis principiis contaminare, vel 
quasi magnum quidem, sed obsoletum existimare monumen- 
tum. Non enim veritas omnisque eius philosophica declaratio 
in dies mutari possunt, cum potissimum agatur de principiis hu- 
manae menti per se notis, vel de sententiis illis, quae tum sae- 
culorum sapientia, tum etiam divinae « revelationis » consensu 
ac fulcimine innituntur. Quidquid veri mens humana, sincere 
quaerens, invenire poterit, iam acquisitae veritati profecto ad- 
versari nequit; siquidem Deus, summa Veritas, humanum in- 
tellectum condidit atque regit, non ut rite acquisitis cotidie 
nova opponat, sed ut, remotis erroribus qui forte irrepserint, 
verum vero superstruat eodem ordine ac compagine quibus ipsa 
rerum natura, ex qua verum hauritur, constituta cernitur. Qua- 
propter christianus, sive .philosophus, sive theologus, non fe- 


stinanter ac leviter amplectatur quidquid novi in dies excogi- 
tatum fuerit, sed summa sedulitate id perpendat ac iusta in 
trutina ponat, ne adeptam veritatem amittat, vel corrumpat, 
gravi profecto cum ipsius fidei discrimine ac detrimento. 

Quae si bene perspecta fuerint, facile patebit cur Ecclesia 
exigat ut futuri sacerdotes philosophicis disciplinis instruantur 
« ad Angelici Doctoris rationem, doctrinam et principia », ° 
quandoquidem plurium saeculorum experientia probe noscit 
Aquinatis methodum ac rationem sive in tironibus erudiendis, 
sive in absconditis veritatibus pervestigandis, singulari prae- 
stantia eminere; ipsius autem doctrinam cum divina « revela- 
tione » quasi quodam concentu consonare, atque ad fidei fun- 
damenta in tuto collocanda efficacissimam esse, necnon ad sani 
progressionis fructus utiliter et secure colligendos. ° 

Hac de causa quam maxime deplorandum est, philosophiam 
in Ecclesia receptam ac agnitam hodie a nonnullis despectui 
haberi, ita ut antiquata quoad formam, rationalistica, ut aiunt, 
quoad cogitandi processum, impudenter renuntietur. Dictitant 
enim hanc nostram philosophiam perperam opinionem tueri me- 
taphysicam absolute veram exsistere posse; dum contra asseve- 
rant res, praesertim transcendentes, non aptius exprimi posse, 
quam disparatis doctrinis, quae sese mutuo compleant, quam- 
vis sibi invicem quodammodo opponantur. Quare philosophiam 
nostris traditam scholis, cum sua lucida quaestionum descri- 
ptione ac solutione, cum accurata sua notionum determinatione 
clarisque distinctionibus, utilem quidem esse posse concedunt 
ad propaedeusim scholasticae theologiae, mentibus hominum 
medii aevi egregie accommodatam; non tamen praebere philo- 
sophandi rationem, quae hodiernae nostrae culturae ac neces- 
sitatibus respondeat. Opponunt deinde philosophiam perennem 
nonnisi philosophiam immutabilium essentiarum esse, dum 
hodierna mens ad « exsistentiam » singulorum spectet necesse 
est et ad vitam semper fluentem. Dum vero hanc philosophiam 
despiciunt, alias extollunt sive antiquas, sive recentes, sive 
Orientis, sive Occidentis populorum, ita ut in animos insinuare 
videantur quamlibet philosophiam vel opinationem, quibus- 
dam additis, si opus fuerit, correctionibus vel complementis, 


*C. 1. C., can. 1366, 2. 
* A, A. S., vol. XXXVIII, 1946, p. 387. 

cum dogmate catholico componi posse; quod quidem falsum 
omnino esse, cum praesertim de commentis illis agatur, quae 
vel « immanentismum » vocant, vel « idealismum », vel « ma- 
terialismum » sive historicum, sive.dialecticum, ac vel etiam 
« existentialismum » sive atheismum profitentem, sive saltem 
valori ratiocinii metaphysici adversantem, catholicus nemo in 
dubium revocare potest. 

Ac denique philosophiae nostris traditae scholis hoc vitio 
vertunt,eam nempe in cognitionis processu ad intellectum unice 
respicere, neglecto munere voluntatis et affectuum animi. Quod 
quidem verum non est. Numquam enim christiana philosophia 
utilitatem negavit et efficacitatem bonarum totius animi dispo- 
sitionum ad res religiosas ac morales plene cognoscendas et am- 
plectendas; immo semper docuit huiuscemodi dispositionum 
defectum causam esse posse cur intellectus, cupiditatibus ac 
mala voluntate affectus, ita obscuretur ut non recte videat. 4 
Immo Doctor Communis censet intellectum altiora bona ad or- 
dinem moralem sive naturalem sive supernaturalem pertinen- 
tia, aliquo modo percipere posse, quatenus experiatur in animo 
affectivam quamdam « connaturalitatem » cum eisdem bonis 
sive naturalem, sive dono gratiae additam; *° ac liquet quan- 
topere vel suboscura huiusmodi cognitio’investigationibus ra- 
tionis auxilio esse valeat. Attamen aliud est voluntatis affe- 
ctuum dispositioni vim agnoscere adiuvandi rationem ad cer- 
tiorem ac firmiorem cognitionem rerum moralium assequen- 
dam; aliud vero est, quod isti novatores contendunt: faculta- 
tibus nempe appetendi et affectandi vim quamdam intuendi 
adiudicare, atque hominem, cum non possit rationis discursu 
cum certitudine discernere quidnam ut verum sit amplecten- 
dum, ad voluntatem declinare, qua inter oppositas opiniones 
ipse libere decernens eligat, cognitione et voluntatis actu in- 
compte permixtis. 

Nec mirum est novis hisce placitis in discrimen adduci duas 
philosophicas disciplinas, quae natura sua cum fidei doctrina 


% Cfr. S. THoM., Summa Theol., II-II, quaest. 1, art. 4 ad 3 et quest. 45, art. 2, in ec. 

arcte conectuntur, theodiceam nempe et ethicam; quarum qui- 
dem munus esse censent non aliquid certi de Deo aliove ente 
transcendenti demonstrare, sed ostendere potius ea quae fides 
doceat de Deo personali ac de eius praeceptis, cum vitae neces- 
sitatibus perfecte cohaerere, ideoque omnibus amplectenda 
esse ut desperatio arceatur atque aeterna attingatur salus. Quae 
omnia ut Decessorum Nostrorum Leonis XIII et Pii X documen- 
tis aperte adversantur, ita cum Concilii Vaticani decretis com- 
poni nequeunt. Has quidem a veritate aberrationes deplorare su- 
pervacaneum esset, si omnes, etiam in rebus philosophicis, qua 
par est reverentia ad Magisterium Ecclesiae animum intende- 
rent, cuius profecto est, ex divina institutione, non solum veri- 
tatis divinitus revelatae depositum custodire et interpretari, 
sed ipsis etiam philosophicis disciplinis invigilare, ne quid 
detrimenti ex placitis non rectis catholica patiantur dogmata. 


Reliquum est ut aliquid de quaestionibus dicamus, quae 
quamvis spectent ad disciplinas, quae « positivae » nuncupari 
solent, cum christianae tamen fidei veritatibus plus minusve 
conectantur. Instanter enim non pauci expostulant ut catho- 
lica religio earumdem disciplinarum quam plurimum rationem 
habeat. Quod sane laude dignum est ubi de factis agitur reapse 
demonstratis; caute tamen accipiendum est ubi potius de « hy- 
pothesibus » sit quaestio, etsi aliquo modo humana scientia in- 
nixis, quibus doctrina attingitur in Sacris Litteris vel in « tra- 
ditione » contenta. Quodsi tales coniecturales opiniones doctri- 
nae a Deo revelatae directe vel indirecte adversentur, tum huius- 
modi postulatum nullo modo admitti potest. 

Quamobrem Ecclesiae Magisterium non prohibet quominus 
« evolutionismi » doctrina, quatenus nempe de humani corpo- 
ris origine inquirit ex iam exsistente ac vivente materia oriun- 
di — animas enim a Deo immediate creari catholica fides nos 
retinere iubet — pro hodierno humanarum disciplinarum et 
sacrae theologiae statu, investigationibus ac disputationibus 
peritorum in utroque campo hominum pertractetur; ita qui- 

dem ut rationes utriusque opinionis, faventium nempe, vel 
obstantium, debita cum gravitate moderatione ac temperantia 
perpendantur ac diiudicentur; dummodo omnes parati sint ad 
Ecclesiae iudicio obtemperandum, cui a Christo munus deman- 
datum est et Sacras Scripturas authentice interpretandi et fidei 
dogmata tuendi." Hanc tamen disceptandi libertatem nonnulli 
temerario ausu transgrediuntur, cum ita sese gerant quasi si 
ipsa humani corporis origo ex iam exsistente ac vivente materia 
per indicia hucusque reperta ac per ratiocinia ex iisdem indiciis 
deducta, iam certa omnino sit ac demonstrata; atque ex divi- 
nae revelationis fontibus nihil habeatur, quod in hac re maxi- 
mam moderationem et cautelam exigat. 

Cum vero de alia coniecturali opinione agitur, videlicet de 
polygenismo, quem vocant, tum Ecclesiae filii eiusmodi liber- 
tate minime fruuntur. Non enim christifideles eam sententiam 
amplecti possunt, quam qui retinent asseverant vel post Adam 
hisce in terris veros homines exstitisse, qui non ab eodem prouti 
omnium protoparente, naturali generatione originem duxerint, 
vel Adam significare multitudinem quamdam protoparentum; 
cum nequaquam appareat quomodo huiusmodi sententia com- 
poni queat cum iis quae fontes revelatae veritatis et acta Ma- 
gisterii Ecclesiae proponunt de peccato originali, quod procedit 
ex peccato vere commisso ab uno Adamo, quodque generatione 
in omnes transfusum, inest unicuique proprium. ” 

Quemadmodum autem in biologicis et anthropologicis di- 
sciplinis, ita etiam in historicis sunt qui limites et cautelas ab 
Ecclesia statuta audacter transgrediantur. Ac peculiari modo 
deploranda est quaedam nimio liberior libros historicos Veteris 
Testamenti interpretandi ratio, cuius fautores Epistulam haud 
ita multo ante a Pontificio Consilio de re biblica Archiepiscopo 
Parisiensi datam ad suam. defendendam causam immerito re- 
ferunt. * Haec enim Epistula aperte monet undecim priora ca- 


“ Cfr. Allocut. Pont. ad membra Academia Scientiarum, 30 novembris 1941: A. A. 8., 
vol. XXXIII, p. 506. 


* Cfr. Kom., V, 12-19; Conc. Trid., sess. V, can. 1-4. 
*® Die 16 ianuarii 1948: A. A. S., vol. XL, pp. 45-48. 

pita Geneseos, quamvis cum historicae compositionis rationi- 
bus proprie non conveniant, quibus eximii rerum gestarum 
scriptores graeci et latini, vel nostrae aetatis periti usi fuerint, 
nihilominus quodam vero sensu, exegetis amplius investi- 
gando ac determinando, ad genus historiae pertinere; eadem- 
que capita, oratione simplici ac figurata mentique populi pa- 
rum exculti accommodata, tum praecipuas veritates referre, 
quibus aeterna nostra procuranda salus innititur, tum etiam 
popularem descriptionem originis generis humani populique 
electi. Si quid autem hagiographi antiqui ex narrationibus po- 
pularibus hauserint (quod quidem concedi potest), numquam 
obliviscendum est eos ita egisse divinae inspirationis afflatu 
adiutos, quo in seligendis ac diiudicandis documentis illis ab 
omni errore immunes praemuniebantur. 

Quae autem ex popularibus narrationibus in Sacris Litteris 
recepta sunt, ea cum mythologiis aliisve id genus minime ae- 
quanda sunt, quae magis ex effusa imaginatione procedunt 
quam ex illo veritatis ac simplicitatis studio, quod in Sacris 
Libris Veteris etiam Testamenti adeo elucet ut hagiographi no- 
stri antiquos profanos scriptores aperte praecellere dicendi sint. 

Novimus quidem plerosque catholicos doctores, quorum stu- 
diorum fructus in athenaeis, in sacris seminariis et religioso- 
rum sodalium collegiis impertiuntur, ab iis erroribus alienos 
esse, qui hodie, sive ob rerum novarum cupidinem, sive etiam 
ob immoderatum quoddam apostolatus propositum, aperte vel 
latenter divulgantur. At novimus quoque novas eiusmodi opi- 
nationes incautos allicere posse; ideoque principiis obstare ma- 
lumus, quam inveterato iam morbo medicinam praestare. 

Quapropter, re coram Domino mature perpensa ac conside- 
rata, ne a sacro Nostro officio deficiamus, Episcopis ac Religio- 
sarum Sodalitatum Moderatoribus, gravissime eorum onerata 
conscientia, praecipimus, ut quam diligentissime curent, ne in 
scholis, in coetibus, in scriptis quibuslibet opiniones huiusmodi 
proferantur, neve clericis vel christifidelibus quovis modo tra- 
dantur. 


3& - Acta, vol. XVII, n. 11. — 2-9-1950. 

Qui in ecclesiasticis institutis docent, noverint se tuta con- 
scientia munus docendi, sibi concreditum, exercere non posse, 
nisi doctrinae normas, quas ediximus, religiose accipiant at- 
que ad amussim servent in discipulis instituendis. Debitam 
reverentiam atque obtemperationem, quam in suo adsiduo la- 
bore Ecclesiae Magisterio profiteantur oportet, discipulorum 
quoque mentibus animisque instillent. 

Nitantur utique omni vi omnique contentione ut discipli- 
nas, quas tradunt, provehant; sed caveant etiam ne limites 
transgrediantur a Nobis statutos ad veritatem fidei ac doctri- 
nae catholicae tuendam. In quaestiones novas, quas hodierna 
cultura ac progrediens aetas in medium protulerunt, diligen- 
tissimam suam conferant pervestigationem, sed ea qua par est 
prudentia et cautela; nec denique putent, falso « irenismo » 
indulgentes, ad Ecclesiae sinum dissidentes et errantes feliciter 
reduci posse, nisi integra veritas in Ecclesia vigens, absque ulla 
corruptione detractioneque, sincere omnibus tradatur. 

Hac spe freti, quam pastoralis vestra sollertia adauget, cae- 
lestium munerum auspicem paternaeque benevolentiae Nostrae 
testem, cum vobis singulis universis, Venerabiles Fratres, tum 
clero populoque vestro Apostolicam Benedictionem amantis- 
sime impertimus. 

Datum Romae, apud S. Petrum, die x1 mensis Augusti, 
anno mpcccL, Pontificatus Nostri duodecimo. 


PIUS PP. XII 

IN SOLLEMNI CANONIZATIONE 


BEATAE MARIAE GORETTI, VIRGINIS ET MARTYRIS, IN PETRIANO FORO DIE XXIV 
MENSIS IUNII, A. MDCCCCL HABITA. 


Ad postulationem instanter, instantius, instantissime factam, per 
Advocatum Sacri Consistorii, a Viro Eminentissimo Clemente S. R. E. 
Card. Micara, Praefecto S. Rituum Congregationis, Revmus D. Anto- 
nius Bacci, ab Epistulis ad Principes, Summi Pontificis nomine, haec 
respondit : 


Audiatis omnes, quotquot adestis; ii etiam audiant, qui ubi- 
que terrarum radiophonicae artis ope, sacris hisce ritibus au- 
scultando quodammodo intersunt. Sollemne iam advenit horae 
momentum, quo Augustus Pontifex oraculum laturus est. Can- 
didum hoc virginitatis lilium, martyrii cruore purpuratum, lae- 
tabundi veneremur, ac sanctam eiusmodi morum innocentiam, 
qua tantopere nostrum indiget saeculum, imitari contendamus. 


Tunc Summus Pontifex, omnibus aperto capite surgentibus, Ipse se- 
dens in Cathedra mitramque gestans, de plenitudine Apostolici Ministerii 
sollemniter sic pronunciavit: 


Ad honorem Sanctae et Individuae Trinitatis, ad exaltatio- 
nem Fidei Catholicae et Christianae Religionis augmentum, 
auctoritate Domini nostri Iesu Christi, Beatorum Apostolorum 
Petri et Pauli, ac Nostra: matura deligeratione praehabita, et 
divina ope saepius implorata, ac de Venerabilium Fratrum No- 
strorum Sanctae Romanae Ecclesiae Cardinalium, Patriarcha- 
rum, Archiepiscoporum et Episcoporum, in Urbe exsistentium, 
consilio, Beatam Mariam Goretti, Sanctam esse decernimus et 
definimus ac Sanctorum catalogo adscribimus: statuentes ab 
Ecclesia Universali illius memoriam quolibet anno die eius 
natali, sexta nempe iulii, inter Sanctas Virgines et Martyres pia 
devotione recoli debere. In nomine Pa‘sR tris et Fis lii et 
Spiritus 44 Sancti. Amen. 

Postridie vero in sollemni Missa Papali, post Evangelium haec fuit 


HOMILIA SANCTISSIMI DOMINI NOSTRI 


VENERABILES FRATRES, DILECTI FILI1, 


« Virginitas angelicum est vitae genus », * quod christiana 
religio ad tam excelsum evehit pulchritudinis gradum, ut ali- 
quid videatur terra maius caeloque dignum; at si martyrii pal- 
ma ei adicitur, aliquid habetur, quod cum gratiae suavitate ac 
nitore invictam coniungit fortitudinem; atque intuentes omnes 
ad egregia, ad strenua illa facinora permovet, quae christiana 
praecepta iubeant.. Haec quidem omnia in virginea puella mi- 
ramur, Maria Goretti, quam heri Nobis licuit sanctorum cae- 
litum redimire gloria. 

Ex aerariae plebis parentibus orta est; qui, ut honesto la- 
bore panem succrescenti suboli compararent, oppidulum relin- 
quere suum coacti sunt, et ad Latii oras contendere, ubi exco- 
lendis agris frugalissimum victum filiis providerent. 

Cum esset autem animi candore praedita, una cum quadam 
agendi alacritate coniuncto, inde a tenellis annis ita se praebuit, 
ut non solum morum lenitate eniteret, sed diligenti etiam atque 
indefessa operositate praestaret, qua quidem matri suae in do- 
mesticis factitandis negotiis sedula ac serena assidebat. 

Nullis litteris erudita, ab ipsa genetrice sua prima christia- 
nae doctrinae rudimenta accepit, quae suae menti inculcare 
studiosissime conabatur; ac nihil gratius, nihil dulcius habebat, 
quam sacram aedem, quae longe aberat, quotiescumque poterat, 
adire; ibique catholicae religionis .praécepta ediscere, atque 
ad Dei et ad Beatae Mariae Virginis aram incensissimas fun- 
dere preces. Cum vero tandem ei licuit ad Eucharisticam 
mensam accedere, ac se caelesti pabulo enutrire, id tam im- 
pensa pietate egit, tam flagranti caritate, ut, potius quam 
puella, angelus in humana carne videretur. Indidem profecto 


* §. Ioan. Damasc., De fide orthod., 1. IV, c. 24; Micne, P. G. LXXXXIV, 1210. 

supernam illam vim hausit, qua potuit haud multis post men- 
sibus, cum nondum esset duodecim annos nata, ad mortem 
usque invicta decertare, ut niveum innocentiae suae lilium in- 
tactum, illibatum servaret, atque illud, martyrii cruore pur- 
puratum, divino reddere virginalis suae vitae Auctori. 

Acerrimum certamen, ut omnes norunt, inermis haec virgo 
ageredi debuit; turbida ac caeca procella adversus eam ex im- 
proviso erupit, eiusque angelicum candorem maculare ac vio- 
lare contendit. At cum in gravissimo illo discrimine verteretur, 
haec poterat verba aurei libelli de imitatione Christi Divino 
repetere Redemptori: « Si fuero tentata et vexata tribulatio- 
nibus multis, non timebo mala; dum mecum fuerit gratia tua. 
Ipsa fortitudo mea; ipsa consilium confert et auxilium. Cun- 
ctis hostibus potentior est ... ». ? Itaque caelesti gratia suffulta, 
cui generosa ac fortis respondit voluntas, vitam profudit; vir- 
ginitatis gloriam non amisit. 

In hac humilis puellae vita, quam summis lineamentis 
adumbravimus, spectaculum cernere licet, Venerabiles Fratres 
ac dilecti filii, non modo, ut diximus, Caelo dignum, sed di- 
gnum etiam quod nostra haec aetas admirabunda, venerabunda 
intueatur. Discant patres matresque familias quantopere opor- 
teat filios sibi a Deo datos recte, sancte fortiterque educare, ac 
catholicae religionis conformare praeceptis; ita quidem ut, cum 
eorum virtus in discrimen adducta fuerit, divina iuvante gratia 
habeant, ut invicti, integri, intaminati evadant. 

Discat laeta pueritia, discat animosa iuventus non ad volu- 
cria atque inania voluptatis gaudia, non ad fascinantium vi- 


tiorum oblectamenta misere prolabi — quae serenam innocen- 


tiam restinguunt, quae tetricam tristitiam pariunt, quae ani- 
mi corporisque vires serius ocius debilitant — sed potius con- 
tendere alacriter, etsi per ardua et aspera, ad christianam illam 
morum perfectionem, quam quidem strenua voluntate, caele- 
stibus adiuta muneribus, enitendo, allaborando precandoque 
omnes assequi aliquando possumus. 


* De Imit. Ch., 1. III, ec. LV, v. 19, 20, 21. 

Discat denique molle saeculum, nimio saepius ad deteriora 
pronum, in hac virginali puella invictam revereri atque imitari 
fortitudinem. Hoc agreste lilium, suavissimo odore fragrans, 
has fulgentes martyrii palmas respiciant omnes, ac probe in- 
tellegant quantum valeant christiana praecepta ad recte mo- 
derandos conformandosque homines, et quantum superna gau- 
dia — quae ex vitae innocentia servata incolumi atque ex vir- 
tute laboriose sibi comparata oriuntur — inania exsuperent 
atque evincant voluptatum delectamenta; quandoquidem Deus 
unus potest mortalium pacare ac tranquillare animos eorum- 
que infinita explere desideria. 

Non omnes profecto ad subeundum martyrium vocamur: ad 
christianam tamen assequendam virtutem vocamur omnes. 
Virtus autem vim postulat, quae, etiamsi angelicae huius puel- 
lae fortitudinis verticem non attingit, nihilo secius operam 
diuturnam, diligentissimam, intermittendam numquam a no- 
bis exquirit ad vitae usque obitum. Quamobrem quasi lentum 
continuatumque martyrium dici potest, ad quod quidem pa- 
trandum haec divina Iesu Christi sententia nos admonet: « Re- 
gnum caelorum vim patitur, et violenti rapiunt illud ». ° 

Ad hoc igitur, caelesti gratia innixi contendamus omnes; 
hoc nobis suadeat sancta virgo et martyr Maria Goretti; idque 
e caelestibus sedibus, ubi sempiterna fruitur beatitate, a Di- 
vino Redemptore precando impetret, ut omnes, pro peculiari 
cuiusque nostra vitae condicione, praeclara vestigia sua liben- 
tes, volentes operantesque sequamur. Amen. 


MatrH. XI, 12 

CONSTITUTIONES APOSTOLICAE 


J 


LIPENSIS 
(LUCENENSIS) 


A DIOECESIS LIPENSIS TERRITORIO PARS DISTRAHITUR, ET NOVA ERIGITUR DIOE- 
CESIS LUCENENSIS NOMINE. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quo aeternae dominici gregis saluti eiusque regimini facilius et effi- 
cacius consuli possit, nimis amplum dioecesium territorium dismem- 
brare et novas erigere dioeceses sane opportunum et aliquando necessa- 
rium videtur ; quod quidem exsequi ad Apostolicam tantum Sedem spec- 
tare dignoscitur. 

Quum itaque venerabilis Frater Alfridus Varzosa y Florentin, Epi- 
scopus Lipensis, ab Apostolica Sede postulaverit ut, amplo suae dioece- 
sis dismembrato territorio, nova erigatur dioecesis, Nos, praehabito ve- 
nerabilis Fratris Aegidii Vagnozzi, Archiepiscopi titularis Myrensis et 
in Insulis Philippinis Delegati Apostolici, favorabili voto, atque de ve- 
nerabilium Fratrum Nostrorum 8. R. E. Cardinalium 8. Congregationi 
Consistoriali praepositorum consilio, oblatas Nobis preces lubenti animo 
excipiendas duximus. 

Suppleto igitur, quatenus opus sit, quorum intersit vel eorum qui 
sua interesse praesumant consensu, omnibus mature perpensis ac certa 
scientia, de apostolicae Nostrae potestatis plenitudine, a memoratae 
dioecesis Lipensis territorio insulam Marinduque et meridonalem partem 
provinciae civilis Quezon separamus et novam exinde dioecesim erigimus 
et constituimus, a Lucena urbe, in qua episcopalem sedem figimus, Lu- 
cenensem nomine appellandam. 

Novae igitur huius dioecesis territorium comprehendet, uti diximus, 
praeter Marinduque insulam, civilis provinciae Quezon, partem, quae 
attingit : ad septentrionem communes limites civiles municipiorum Mau- 
ban et Infanta; ad occidentem provincias civiles Laguna et Batangas, 
nec non praefecturam apostolicam Mindorensem ; ad meridiem oceanum ; 
ad orientem dioecesim Cacerensem. Praefatam urbem Lucena ad civita- 

tis episcopalis fastigium evehimus; templum autem, Deo in honorem 
S. Ferdinandi ibi exstans dicatum, ad cathedralis ecclesiae gradum et 
dignitatem extollimus eique et pro tempore Episcopis Lucenensibus omnia 
tribuimus iura, privilegia, honores, insignia et gratias quibus ceterae 
per orbem cathedrales ecclesiae earumque Antistites iure communi fruun- 
tur, illosque pariter iisdem adstringimus oneribus et obligationibus, 
quibus ceteri adstringuntur. Decernimus insuper ut nova haec dioece- 
sis suffraganea sit metropolitanae Ecclesiae Manilensi et eius pro tem- 
pore Episcopi metropolitico Archiepiscopi Manilensis iuri subiiciantur. 
Quod autem ad clerum attinet iubemus ut, simul ac hae Litterae Nostrae 
ad exsecutionem demandatae fuerint, eo ipso clerici Ecclesiae illi cen- 
seantur adscripti, in cuius territorio legitime degunt. 

Decernimus praeterea ut ad maius Lucenensis Ecclesiae decus et uti- 
litatem Capitulum Cathedrale iuxta normas per alteras Nostras Lit- 
teras edendas erigatur ; interim vero indulgemus ut pro Canonicis Dioe- 
cesani Consultores ad iuris tramitem eligantur et adhibeantur. Mensam 
episcopalem constituent curiae emolumenta, fidelium oblationes, in 
quorum bonum dioecesis ipsa constituta est, et cathedraticum, servato 
insuper Iuris Canonici canone 1500, quoad divisionem bonorum et fun- 
dationum. 

Quod autem ad novae dioecesis regimen,administrationem, Vicarii 
Capitularis, seu Administratoris, sede vacante, electionem, ad dioce- 
sani Seminarii erectionem, ad clericorum fideliumque iura et onera, 
aliaque id genus pertinet, iubemus ut sacrorum canonum praescripta 
rite serventur. 

Decernimus denique ut omnia documenta et acta, novam dioecesim 
eiusque clericos et fideles respicientia, cum primum fas erit, a Curia 
Lipensi ad Curiam Lucenensem transmittantur, ut in huius archivo 
diligenter asserventur. 

Ad quae omnia uti supra disposita et constituta ad exsecutionem 
mandanda deputamus venerabilem quem supra memoravimus Fratrem 
in Insulis Philippinis Delegatum Apostolicum, vel illum qui in exsecu- 
tionis actu Delegationi praesit, et illi necessarias et opportunas tribui- 
mus facultates etiam subdelegandi, ad effectum de quo agitur, quemlibet 
virum in ecclesiastica dignitate constitutum, eidemque onus imponimus 
ad S. Congregationem Consistorialem quam primum fieri poterit, au- 
thenticum peractae exsecutionis actorum exemplar transmittendi. 

Praesentes autem Litteras et in eis contenta quaecumque, etiam ex 
eo quod quilibet quorum intersit, vel qui sua interesse praesumant, etiam 
si specifica et individua mentione digni sint, auditi non fuerint, vel prae- 

missis non consenserint, nullo unquam tempore de subreptionis, vel 
obreptionis aut nullitatis vitio, seu intentionis Nostrae, vel quolibet 
alio, licet substantiali et inexcogitato, defectu notari, impugnari, vel in 
controversiam vocari posse, sed eas, tamquam ex certa scientia ac pote- 
statis plenitudine factas et emanatas, perpetuo validas exsistere et fore, 
suosque plenarios et integros effectus sortiri et obtinere, atque ab omni- 
bus ad quos spectat inviolabiliter observari debere ; et, si secus super his 
@ quocumque, quavis auctoritate, scienter vel ignoranter contigerit at- 
tentari, irritum prorsus et inane esse ac fore volumus et decernimus, non 
obstantibus, quatenus opus sit, regulis in synodalibus, provincialibus, 
generalibus universalibusque Conciliis editis, generalibus vel speciali- 
bus Constitutionibus et Ordinationibus Apostolicis et quibusvis aliis 
Romanorum Pontificum, Praedecessorum Nostrorum, dispositionibus ce- 
terisque contrariis, etiam speciali mentione dignis, quibus omnibus per 
praesentes derogamus. Volumus denique ut harum Litterarum transum- 
ptis, vel excerptis etiam impressis, manu tamen alicuius notarii publici 
‘subscriptis, et sigillo viri in ecclesiastica dignitate vel officio constituti 
munitis, eadem prorsus tribuatur fides, quae praesentibus Litteris tri- 
bueretur, si ipsaemet exhibitae vel ostensae forent. Nemini autem hanc 
paginam dismembrationis, erectionis, constitutionis, concessionis, sub- 
iectionis, statuti, mandati, delegationis, derogationis et voluntatis No- 
strae infringere vel ei contraire liceat. Si quis vero id ausu temerario 
attentare praesumpserit, indignationem omnipotentis Dei ac beatorum 
Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongentesimo 
quinquagesimo, die vicesima octava Martii mensis, Pontificatus Nostri 
anno duodecimo. 


Pro S. R. E. Cancellario 


F. Card. MARCHETTI SELVAGGIANI Fr. A. I. Card. PIAZZA 
Collegit Decanus 8S. C. Consistorialis a Secretis 


Alfonsus Carinci, Archiep. tit. Seleucien., Dec. Coll. Proton Apost. 
Franciscus Hannibal Ferretti, Proton. Apost. 


Loco Plumbi 


Reg. in Cane. Ap., vol. LXXIX, n. 28. - Al. Trussardi. 

II 


FLUMINIS MAGDALENAE 
(BARRANCABERMEJENSIS) 


PRAEFECTURA APOSTOLICA FLUMINIS MAGDALENAE IN VICARIATUM APOSTOLI- 
CUM ERIGITUR, BARRANCABERMBJENSEM NOMINE NUNCUPANDUM. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Apostolicis sub plumbo Litteris Dominici gregis, a fel. rec. Pio Un- 
decimo, Decessore Nostro, anno millesimo nongentesimo vicesimo octavo, 
die secunda Aprilis, in Columbiana Republica nova Praefectura Apo- 
stolica, Magdalenae Fluminis nomine, erecta fuit, et Sodalium Societa- 
tis Iesu curis concredita. Horum Evangelii praeconum labore et industria 


non mediocres res catholica profectus, postremis potissimum his tempo-, 


ribus, tulisse fertur, ita ut ad maioris dignitatis gradum Praefecturam 
illam provehere sane congruum visum sit. 

Quare venerabiles Fratres Nostri, Sacro Consilio Christiano Nomini 
Propagando praepositi, praehabito venerabilis Fratris Ioseph Beltrami, 
Archiepiscopi titularis Damasceni et in Columbia Nuntii Apostolici, 
favorabili voto, re mature perpensa, facultatibus utentes sibi a Nobis 
per totum hunc iubilarem annum concessis, Apostolicam quam memo- 
ravimus Praefecturam Fluminis Magdalenae hac ipsa die in Vicariatum 
Apostolicum evexerunt, nomine Barrancabermejensem, finibus vero im- 
mutatis manentibus, eorumdem illum apostolicis Societatis Iesu soda- 
lium curis concreditum, ad Apostolicae tamen Sedis beneplacitum, de- 
creverunt. 

Nos vero hance Sacrae Congregationis de Propaganda Fide senten- 
tiam adprobantes ac ratam habentes, suprema auctoritate Nostra con- 
firmamus et ideo Vicariatum Apostolicum Barrancabermejensem ita ere- 
ctum et constitutum harum Litterarum vi declaramus et decernimus. 
Novo itaque Vicariatui huic eiusque pro tempore Vicariis Apostolicis 
omnia tribuimus iura, privilegia, honores et potestates, quibus ceteri 
per orbem Vicariatus Apostolici eorumque Praesules iure communi 
fruuntur et gaudent, eosque iisdem pariter adstringimus oneribus et 
obligationibus, quibus ceteri adstringuntur. Quae omnia uti supra di- 
sposita et constituta, rata ac valida esse volumus et iubemus, contrariis 
quibuslibet minime ostantibus. Harum vero Litterarum transumptis 
aut excerptis, manu tamen alicuius notarii publici subscriptis et sigillo 


4 . 
| 


Acta Pit Pp. XII 587 


viri in ecclesiastica dignitate vel officio constituti munitis, eamdem 
prorsus volumus haberi fidem, quae hisce praesentibus haberetur osten- 
sis. Nemini autem hance paginam evectionis, erectionis, constitutionis, 
commissionis, statuti, confirmationis et voluntatis Nostrae infringere 
vel ei contraire liceat. Si quis vero ausu temerario id attentare praesum- 
pserit, indignationem omnipotentis Dei et beatorum Apostolorum Petri 
et Pauli se noverit incursurum. 

Datum Romae apud S. Petrum, anno Domini millesimo nongentesimo 
quinquagesimo, die duodevicesima Aprilis mensis, Pontificatus Nostri 
anno duodecimo. 


Pro S. R. B. Cancellario 
F. Card. MARCHETTI SELVAGGIANI P. Card. FUMASONI BIONDI 
S. Collegii: Decanus S. C. de Propaganda Fide Praefectus 
Arthurus Mazzoni, Proton. Apost. 


Bernardus De Felicis, Proton. Apost. 
Loco #8 Plumbi 


Reg. in Canc. Ap., vol. LXXIX, n. 24. - Al. Trussardi. 


Iif 


LIPENSIS 
(INFANTENSIS) 


A DIOECESIS LIPENSIS TERRITORIO PARS DISTRAHITUR, E QUA PRAELATURA ( NUL- 
LIUS )), INFANTENSIS NOMINE, ERIGITUR. 


PIUS EPISCOPUS 
SERVUS SERVORUM DEI 
AD PERPETUAM REL MEMORIAM 


Precibus annuentes venerabilis Fratris Alfridi Verzosa y Florentin, 
dioecesis Lipensis Episcopi, Nos Apostolicis sub plumbo Litteris Quo 
aeternae, die vicesima octava proxime elapsi mensis Martii datis, a latis- 
simo dioecesis illius territorio Marinduque insulam et civilis provinciae 
Quezon meridionalem partem seiunximus et novam dioecesim Lucenen- 
sem ereximus. Modo autem idem vigilantissimus Praesul, ad satius sui 
dominici gregis regimini consulendum, a Nobis expostulavit ut a suae 
dioecesis, nimis adhuc longe lateque patentis, territorio Polillo insulae 
et septentrionalis pars provinciae civilis Quezon separentur ad novam 
exinde Praelaturam nullius constituendam. Nos itaque, praehabito ve- 
nerabilis Fratris Aegidii Vagnozzi, Archiepiscopi titularis Myrensis et 
in Philippinis Insulis Delegati Apostolici, favorabili voto, de consilio 

venerabilium Fratrum Nostrorum S. R. E. Cardinalium S. Congrega- 
tioni Consistoriali praepositorum, novis porrectis Nobis precibus an- 
nuentes, suppleto, quatenus opus sit, quorum intersit vel eorum, qui sua 
interesse praesumant consensu, re mature perpensa ac certa scientia, 
dioecesis Lipensis territorium iterum dismembramus et Praelaturam 
nullius dioeceseos, cui nomen erit Infantensis, erigimus, quas supra 
memoravimus Polillo insulas et provinciae civilis Quezon septentrio- 
nalem partem continentem. Nova igitur Praelatura ista fines, qui se- 
quuntur, attinget: ad septentrionem, dioecesim Tuguegaroanam; ad 
occidentem, provincias civiles Nueva Vizcaya, Nueva Ecija, Bulacan, et 
Rizal; ad orientem, Oceanum Pacificum, et ad meridiem, communes li- 
mites civiles municipiorum /nfanta et Mauban. 

Novae istius Praelaturae nullius sedem in urbe Infanta, a qua Prae- 
latura ipsa nomen mutuatur, statuimus et templum Deo in honorem 
S. Marci Evangelistae ibidem exstans dicatum, ad praelatitiae Ecclesiae 
gradum et dignitatem evehimus et ipsi eiusque pro tempore Praesulibus 
iura omnia tribuimus et privilegia, insignia, honores et gratias, una cum 
adnexis oneribus et obligationibus, quae sedibus, praelatitiis Ecclesiis. 
earumque Antistitibus iure communi sunt propria. 

Decernimus insuper ut Praelatura Infantensis suffraganea sit me- 
tropolitanae Ecclesiae Manilensi, et eius Praelatus metropolitico ar- 
chiepiscopi Manilensis iuri subiiciatur. 

Volumus porro ut, cum primum fieri poterit, parvum saltem Semi- 
narium ad clerum indigenam instituendum erigatur. 

Quod autem attinet ad Praelaturae regimen et administrationem,. 
ad Vicarii capitularis, seu Administratoris, sede vacante, electionem, 
ad clericorum et fidelium iura et onera et cetera huiusmodi, rite ser- 
vari mandamus quae sacri canones praescribunt. Quod vero ad clerum 
peculiariter spectat, statuimus ut simul ac hae Litterae Nostrae ad ex- 
secutionem demandatae fuerint, eo ipso clerici Ecclesiae illi censeantur 
adscripti, in cuius territorio legitime degunt. 

Mandamus insuper ut documenta omnia et acta, quae novam hanc 
Praelaturam nullius eiusque clericos et fideles respiciunt, ad huius. 
Curiam a Lipensis dioecesis Curia quam primum transmittantur in 
archivo diligenter asservanda. 

Ad quae omnia uti supra suieninns et constituta ad exsecutionem 
mandanda venerabilem Fratrem praefatum Delegatum Apostolicum in 
Insulis Philippinis, vel eum qui in exsecutionis actu eidem Delegationi 
praesit, deputamus eidemque necessarias et opportunas tribuimus facul- 
tates, etiam subdelegandi, ad effectum de quo agitur, quemlibet virum in 

ecélesiastica dignitate constitutum, et illi onus imponimus ad S. Con- 
gregationem Consistorialem, cum primum fas erit, authenticum peractae 
exsecutionis actorum exemplar transmittendi. 

Praesentes autem Litteras et in eis contenta quaecumque, etiam ex 
eo quod quilibet quorum intersit, vel qui sua interesse praesumant, etiam 
si specifica et individua mentione digni sint, auditi non fuerint, vel prae- 
missis non consenserint, nullo unquam tempore de subreptionis, vel 
obreptionis aut nullitatis vitio, seu intentionis Nostrae, vel quolibet 
alio, licet substantiali et inexcogitato, defectu notari, impugnari, vel in 
controversiam vocari posse, sed eas, tamquam ex certa scientia ac pote- 
statis plenitudine factas et emanatas, perpetuo validas exsistere et fore, 
suosque plenarios et integros effectus sortiri et obtinere, atque ab omni- 
bus ad quos spectat inviolabiliter observari debere ; et, si secus super his 
@ quocumque, quavis auctoritate, scienter vel ignoranter contigerit at- 
tentari, irritum prorsus et inane esse ac fore volumus et decernimus, non 
obstantibus, quatenus opus sit, regulis in synodalibus, provincialibus, 
generalibus universalibusque Conciliis editis, generalibus vel speciali- 
bus Constitutionibus et Ordinationibus Apostolicis et quibusvis aliis 
Romanorum Pontificum, Praedecessorum Nostrorum, dispositionibus ce- 
terisque contrariis, etiam speciali mentione dignis, quibus omnibus per 
praesentes derogamus. Volumus denique ut harum Litterarum transum- 
ptis, vel excerptis etiam impressis, manu tamen alicuius notarii publici 
subscriptis, ac sigillo viri in ecclesiastica dignitate vel officio constituti 
munitis, eadem prorsus tribuatur fides, quae praesentibus Litteris tri- 
bueretur, si ipsaemet exhibitae vel ostensae forent. Nemini autem hanc 
paginam dismembrationis, erectionis, constitutionis, concessionis, sub- 
iectionis, statuti, mandati, delegationis, derogationis et voluntatis No- 
strae infringere vel ei contraire liceat. Si quis vero id ausu temerario 
attentare praesumpserit, indignationem omnipotentis Dei ac beeatorum 
Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongentesimo 
quinquagesimo, die vicesima quinta Aprilis mensis, Pontificatus Nostri 
anno duodecimo. : 


Pro S. R. E. Cancellario 
F. Card. MARCHETTI SELVAGGIANI Fr. A. I. Card. PIAZZA 


S. Collegii Decanus S. 0. Consistorialis a Secretis 


Arthurus Mazzoni, Proton. Apost. 


Bernardus De Felicis, Proton. Apost. 
Loco #8 Plumbi 


Reg. in Canc. Ap., vol. LXXIX, n. 27. - Al. Trussardi. 

LITTERAE APOSTOLICAE 


AD TITULUM ET DIGNITATEM BASILICAE MINORIS EVEHITUR BCCLESIA COTHE- 
DRALIS DIOECESIS DE AGUAS CALIENTES. 


PIUS PP. XII 


Ad perpetuam rei memoriam. — Conspicua templa Dei, quae tum 
magnitudine, tum artis pulchritydine, tum etiam summa fidelium reli- 
gione celebrantur, amplissimis honoribus ac privilegiis de more insti- 
tutoque Romanorum Pontificum propensa voluntate cohonestamus. In- 
ter ea merito est sacra aedes recensenda, quae, Deo in honorem Beatae 
Mariae Virginis in caelum Assumptae dicata, Mexicanae dioeceseos « de 
Aguas Calientes » Ecclesiae Cathedralis dignitate pollet. Quo cum in 
dies semper maiore numero fideles, e finitimis quoque regionibus, con- 
fluerent, tantae Matris opem experti et imploraturi, ipsum Templum 
sollerti cura impensoque studio excultum ac locupletatum fuit. Etenim 
Templum idem, mire affabreque decoratum, dum ob proceras easdemque 
elegantissimas binas cum magnis horologiis turres perpulchrum foris 
apparet, intus sive marmorea Ara maxima, sive lithostrato pavimento, 
sive denique cedrinis Canonicorum sellis renidet ac prae ceteris sacris 
aedibus eminet atque pollet. Sacrae insuper caeremoniae, fidelium ani- 
mos dulciter mulcentes, tum sacra supellectili qua ditatum est, tum 
duobus organis, sollemniores in eo fiunt. Cuius vero Ecclesiae Cathe- 
dralis verus thesaurus, immo pretiosissima gemma, est Imago Deiparae 
Virginis Mariae caelo receptae, episcopalis civitatis ac dioecesis Patro- 
nae, quae, sub invocatione « Nuestra Sefora de Aguascalientes », ma- 
xima fidelium veneratione colitur. Quae cum ita sint, Venerabilis Frater 
Ioseph a Iesu Lépez y Gonzdlez, Episcopus de Aguas Calientes, quem 
ob plures easdemque eximias laudes inter Episcopos Pontificio Nostro 
Solio Adsistentes adnumeravimus, faustam ab ipsa condita dioecesi 
quinquagesimi anni opportunitatem nactus, a Nobis enixe efflagitavit ut 
Ecclesiam suam Cathedralem titulo ac privilegiis Basilicae Minoris be- 
nigne honestare dignaremur. Nos autem, ad fovendam augendamque 
Christifidelium erga Virginem Mariam pietatem, huiusmodi precibus 
annuendum perlibenter censuimus. Audito igitur Venerabili Fratre No- 
stro Clemente 8S. R. E. Cardinali Micara, Episcopo Veliterno, Sacrae 
Rituum Congregationis Praefecto, certa scientia ac matura deliberatione 

Nostra, deque Apostolicae Nostrae potestatis plenitudine, praesentium 
Litterarum vi perpetuumque in modum, memoratam dioecesis « de Aguas 
Calientes » Ecclesiam Cathedralem, Deo in honorem Beatae Mariae Vir- 
ginis in caelum Assumptae dicatam, titulo ac dignitate Basilicae Mino- 
ris afficimus atque decoramus, cum omnibus iuribus ac privilegiis rite 
competentibus. Contrariis quibuslibet non obstantibus. Haec edicimus, 
statuimus, decernentes praesentes Litteras firmas, validas atque effica- 
ces iugiter exstare ac permanere ; suosque plenos atque integros effectus 
sortiri et obtinere; illisque ad quos pertinent seu pertinere poterunt, 
nunc et in posterum, plenissime suffragari; sicque rite iudicandum esse 
ac definiendum ; irritumque ex nunc et inane fieri, si quidquam secus 
super his, a quovis, auctoritate qualibet, scienter sive ignoranter atten- 
tari contigerit. 

Datum Romae, apud Sanctum Petrum, sub anulo Piscatoris, die 11 
mensis Iunii, anno MCMXLIX, Pontificatus Nostri undecimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
Officium regens 
Pontificiis Diplomatibus expediendis 


II 


BEATA MARIA VIRGO, ( MADONNA DEL PONTELUNGO )) NUNCUPATA, CIVITATIS AC 
DIOECESIS ALBINGANENSIS PATRONA CABLESTIS DBECLARATUR EIUSDEMQUE 
FESTUM CERTA DIE STATUITUR. 


PIUS PP. XII 


Ad perpetuam rei memoriam. — Qua Augustus Imperator Arociae 
fluvio in finibus Ingaunorum sublimen et artificiosum iniecerat pontem, 
ut viatorum commoditati consuleret, Beatissima Virgo Maria alio ponte 
eoque mystico caelum terrae iunxit, quo mortales attingerent munerum 
supernorum affluentiam. Hoc enim in loco, qui ab urbe Albingauno non 
multum abest, Ecclesia, Almae Deiparae sacra, haud intermisso populi 
studio ac frequentia post hominum memoriam celebratur, siquidem iam 
saeculo x, uti ferunt, Aedes cum continente hospitio ibi exstitit, in cuius 
ministerio primum monachi Ordinis Sancti Benedicti, deinde canonici 

regulares Sancti Victoris ac demum viri quidam solitarii sunt versati, 
cuique inde a saeculo praelapso fratres Franciscales impigri deserviunt. 
Hoc quidem Templum Beatae Mariae Virginis, a « Ponte Longo » nun- 
cupatum, inter mutationes rerum ac temporum varietates mira quadam 
civium conspiratione ac munificentia pluries refectum et in excultiorem — 
formam redactum, tamen anno MDCCXXII propter nimiam angustiam a 
solo est exstructum publico sumptu ac stipe corrogata. Imago etiam 
Beatae Mariae Virginis, olim udo illitis coloribus picta, anno MpiI in 
tripertita tabula egregie est expressa: vides ibi Divinum Infantem Cae- 
lorum Reginae inhaerentem, quae manu dextera claves urbis Albingauni 
tenet quasi custos ac domina civitatis ; utrimque vero Sanctum Joannem 
Baptistam ac-Sanctum Xystum, Papam et Martyrem, non sine venustate 
effictos. Hoc quippe Simulacrum, septies usque adhuc, maxima suppli- 
cum turba stipante, corona redimitum, coli atque observari numquam 
desiit, praesertim ex quo, post luctuosas novatorum perturbationes, res 
Catholica provehi coepta est et amplificari. Huius autem Templi religio 
die 11 mensis Iulii, quo princeps sollemnitas summa cum populi Chri- 
stiani alacritate quotannis peragi consuevit, tam luculenter effulget ut 
quid ornatius vix possit fieri, quin immo, cum non ita pridem « Pere- 
grinatio Mariae », quam dicunt, institueretur, evasit spectatissima. His 
permotus, Venerabilis Frater Raphaél De Giuli, Episcopus Albinganen- 
sis, adprecatus est Nos et oravit ut Beatam Mariam Virginem, « Ma- 
donna del Pontelungo » Italice appellatam, civitatis ac diceceseos Albin- 
ganensis Praecipuam apud Deum Patronam renuntiare dignaremur. Qui- 
bus precibus pro Nostro in Almam Dei Genetricem amore eodemque Chri- 
stifideles devinciendi voluntate libentissime auditis, collatis consiliis cum — 
Venerabili Fratre Nostro Clemente Sanctae Romanae Ecclesiae Cardi- 
nali Micara, Episcopo Veliterno ac Sacrae Rituum. Congregationis Prae- 
fecto, omnibusque rei momentis perpensis, certa scientia ac matura de- 
liberatione Nostra deque Apostolicae potestatis plenitudine, harum Lit- 
terarum vi perpetuumque in modum Beatissimam Virginem Mariam, 
« Madonna del Pontelungo » vulgo nuncupatam, Praecipuam civitatis 
ac dioceseos Albinganensis apud Deum Patronam constituimus et de- 
claramus, omnibus honoribus ac privilegiis liturgicis adiectis, quae prin- 
cipalibus regionum Patronis rite competunt, additaque facultate eiusdem 
festum die 11 mensis Iulii sub ritu primae Classis cum octava quotannis 
celebrandi. Contrariis quibusvis nihil obstantibus. Haec edicimus, sta- 
tuimus, decernentes praesentes Litteras firmas, validas atque efficaces 
iugiter exstare ac permanere ; suosque plenos atque integros effectus sor- 
tiri et obtinere ; illisque ad quos spectant seu spectare poterunt, nunc 

et in posterum plenissime suffragari, sicque rite iudicandum esse ac de- 
finiendum ; irritumque ex nunc et inane fieri, si quidquam secus, super 
his, a quovis, auctoritate qualibet, scienter sive ignoranter attentari 
contigerit. 

Datum Romae, apud Sanctum Petrum, sub anulo Piscatoris, die 


mensis Iulii, anno MCMXXXxIXx, Pontificatus Nostri undecimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
Officium regens 
Pontificiis Diplomatibus expediendis 


ITI 


“TITULUS AC PRIVILEGIA BASILICAE MINORIS CATHEDRALI ECCLESIAE MERCE- 


DENSI IN REPUBLICA ARGENTINA CONFERUNTUR. 


PIUS PP. XII 


Ad perpetuam rei memoriam. — Quae Divino afflante Spiritu scripta 


‘sunt verba « Convertit desertum in lacum aquarum et terram aridam in 


fontes aquarum », in Ecclesiam Cathedralem Mercedensem, in finibus 
rei publicae Argentinae positam, libet transferre, cuius in loco, vacuo 
cultoribus olim et invio, ut primum christiani nominis incolae consede- 
runt, sacellum exstructum est, quod eis, ab indigena gente fera avidaque 
caedis impetitis, fausto praesidio erat pioque confugio. Qua in Aede 


‘Simulacrum Beatissimae Virginis Mariae a Mercede, unde oppidum est 


nuncupatum, celebri colebatur.honore et adhuc decoratur, indeque, 
Eadem largiente Deipara, gratiae ac munera caelestia, exspatiati flu- 
minis instar, in singulos quosque universumque populum promanarunt. 
Anno mMpcccxxv Paroecia constituta est ibidem, cuius dicioni plures 
regiones, late eam ambeuntes, una cum decem fere curiis additiciis su- 
biectae erant, et ex qua tamquam e matrice opulenta excrevit urbs ac 
populosa. Ut ergo Beatissimae Virgini a Mercede gratum panderent ani- 
mum officiosamque testarentur caritatem, Christifideles Templum am- 
plissimum, idemque cultu eximio atque structurae genere « Gothico » 
non ita luxuriante admodum illustre, excitarunt. Quae Ecclesia, ad 


quam aedificandam cum pauperes stipem tum censum contulerant divi- 


-tes, anno MCMXXI sacro ritu consecrata est atque a fel. mem. PIO Pp. XI, 

Decessore Nostro, Apostolicis sub plumbo Litteris « Nobilis Argenti- 
nae Nationis », die xx mensis Aprilis anno MCMXxxXIV datis, ad Cathe-: 
dralis Templi dignitatem evecta. Quibus omnibus adductus, Venerabilis 
Frater Annuntiatus Serafini, Episcopus Mercedensis, vota quoque ex- 
cipiens totius civitatis atque Dioecesis, humilibus flagitavit precibus ut 
eidem Ecclesiae principi pro Nostra benignitate titulum Basilicae Mi- 
noris adicere dignaremur. Nos proinde, quo christifideles Mercedenses, 
in huius saeculi deserto ac vastitudine constituti, e fonte qui Alma Dei 
Genetrix est, uberiores haurirent aquas salutis, atque egregia haec Aedes, 
pietatis eorum perenne monumentum, honore etiam augeretur, suppli- 
cationibus huiusmodi faciles statuimus adesse. Quapropter, consiliis cum 
Venerabili Fratre Nostro Clemente Sanctae Romanae Ecclesiae Cardi- 
nali Micara, Episcopo Veliterno ac Sacrae Rituum Congregationis Prae- 
fecto, collatis, certa scientia et matura deliberatione Nostra deque Apo- 
stolicae potestatis plenitudine, harum Litterarum vi perpetuumque in 
modum Ecclesiam Cathedralem Mercedensem in re publica Argentina 
honore Basilicae Minoris afficimus, omnibus privilegiis additis, quae 
eidem titulo rite competunt. Contrariis quibuslibet nihil obstantibus. 
Haec edicimus, statuimus, decernentes praesentes Litteras firmas, va- 
lidas atque efficaces iugiter exstare ac permanere, suosque plenos atque 
integros effectus sortiri et obtinere; eisque ad quos spectant sive spec- 
tare poterunt, nunc et in posterum plenissime suffragari ; sicque rite 
iudicandum esse ac definiendum ; irritumque ex nunc et inane fieri, si 
quidquam secus, super his, a quovis, auctoritate qualibet, scienter sive 
ignoranter contigerit attentari. 

Datum ex Arce Gandulphi, sub anulo Piscatoris, die XII mensis 
. Augusti, anno MCMXLIX, Pontificatus Nostri undecimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
Officium. regens 
Pontificiis Diplomatibus eapediendis 

IV 


SANCTUS ALPHONSUS MARIA DE LIGORIO, EP., C. ET ECCLESIAB DOCTOR, OMNIUM 
CONFESSARIORUM AC MORALISTARUM COELESTIS PATRONUS CONSTITUITUR. 


PIUS PP. XII 


Ad perpetuam rei memoriam. —- Consueverunt omni tempore Romani 
Pontifices singulis Christifidelium coetibus, peculiaris vitae christianae 
munera sive officia implentibus, tamquam speciales Patronos illos adsi- 
gnare beatos coelites, qui, in iisdem muneribus et officiis, cum viverent, 
perfungendis, maxime excelluerint, ut eorundem coelestium Protecto- 
rum valido utantur auxilio et praeclara sequantur monita et exempla. 
Decessorum Nostrorum vestigia prementes Nosmet Ipsi, inde ab inito 
Summo Pontificatu, plures dedimus sive Sacerdotum sive fidelium coe- 
tibus et sodalitatibus singulares Patronos. Quos inter: S. Albertum 
Magnum scientiarum naturalium cultoribus; S. Franciscum a Paula 
Italicae genti rei maritimae deditae; Ss. Catharinam Virginem Senen- 
sem et Catharinam Viduam Ianuensem italicis mulieribus infirmis mi- 
nistrantibus et nosocomiis ; S. Ioannem Bosco Catholicae Sodalitati Edi- 
torum ex Italia; S. Iosephum Calasanctium omnibus scholis popularibus 
ubique exsistentibus; Beatissimam Deiparam, « Virginem Fidelem » 
invocatam, italicis militibus a publica tutela seu v. « Carabinieri »; 
S. Michaélem Archangelum publicae securitatis in Italia custodibus. 
Inde exorta est quaedam inter alios coetus laudabilis aemulatio ut etiam 
unicuique ex eis Sanctum aliquem adsignaremus cuius peculiari apud 
Deum patrocinio inniti valerent et ad cuius virtutes imitandas speciali 
modo excitarentur. Sic factum est ut nonnulli 8S. R. E. Patres Cardi- 
nales, Archiepiscopi et Episcopi quamplurimi, Supremi Religiosorum 
Sodalium Moderatores et Institutorum studiis provehendis Rectores cla- 
rissimi, necnon Theologiae Moralis cultores et magistri vota deprompse- 
rint ut Sanctum Alphonsum Mariam de Ligorio, Episcopum Confesso- 
rem et Ecclesiae Doctorem, Sacerdotum omnium qui Confessarii gra- 
vissimo et saluberrimo munere funguntur, necnon eorum qui Theolo- 
giae Morali tradendae verbo et scriptis quomodocumque dant operam, 
coelestem apud Deum Patronum constituere dignaremur. Quibus votis 
satisfacere non dubitavimus cum neminem lateat S. Alphonsum, qua 
divini verbi indefatigatum satorem, in excipiendis fidelium confessio- 
nibus, doctrina, prudentia, assiduitate, patientia mirifice excelluisse et, 

qua Episcopum, in dioecesi S. Agathae Gothorum, quam sanctissime 
gubernavit, plurimos Sacramenti Poenitentiae administros optime infor- 
masse atque ipsum in sacro tribunali admissis expiandis assidere fre- 
quentissime voluisse. Immo, Sodalibus a Ssho Redemptore a se in Con- 
gregationem adlectis, munus audiendi confessiones, quasi praecipuum 
commisit. Doctrinam denique moralem et pastoralem confessariis in- 
stituendis et dirigendis ore et scriptis tradidit eximiam, in toto orbe 
catholico ad hance usque aetatem probatissimam et a Summis Pontifi- 
cibus quasi tutam Sacramenti Poenitentiae administrorum animarum- 
que moderatorum normam saepe ac graviter commendatam. Pius enim IX, 
Decessor Noster sa. me. in decreto Urbis et Orbis diei Xx11I m. Martii 
a. MDCCCLXXI, quo Sanctum Alphonsum Ecclesiae Doctorem procla- 
mavit, asserere non dubitavit: « Ipse errorum tenebras, ab incredulis 
et Iansenianis late diffusas, doctis operibus maximeque Theologiae mo- 
ralis tractationibus dispulit atque dimovit ». Nec multo post idem Pon- 
tifex in Litteris Apostolicis sub anulo Piscatoris datis die vir Iulii, eo- 
dem anno, quibus maiori cultui Sancti Doctoris consuluit, haec scripsit : 
« Neque enim sine providentissimo Omnipotentis Dei consilio factum est, 
ut, cum Iansenistarum doctrina novatorum oculos in se converteret er- 
- rorisque specie multos alliceret ageretque trasversos, tunc potissime ex- 
staret Alphonsus M. de Ligorio qui... scriptis doctis et laboriosis istam 
ab inferis excitatam pestem radicitus evellendam et ab agro Dominico 
exterminandam curaret »). Et Leo XIII in epistola ad Episcopos Italiae 
data die vi1r Decembris an. MCMII, S. Alphonsum vocat clarissimum et 
mitissimum inter Theologos rei moralis, sicut antea de doctrina morum 
a S. Alphonso tradita est elocutus: « Ubique terrarum esse celebratis- 
simam tutamque praebere normam, quam conscientiae moderatores se- 
quantur ». Quae confirmavit Pius X in epistola quam anno MCMV scripsit 
ad P. Gaudé editorem Theologiae Moralis. Denique proximus incom- 
parabilis Decessor Noster Pius Pp. XI in suis Litteris Encyclicis Ad 
catholici sacerdotii anno MCMXXXvVv datis, cum agit de dotibus quibus 
Clericorum confessarii exornari debent, quae ad rem faciunt verba et 
monita S. Alphonsi refert ad litteram. Quae omnia persuadent Nobis et 
quodammodo Nos impellunt ut tot et tantis vocibus quasi hymnum con- 
cinentibus in laudem Divi Alphonsi et Nostram iungamus. Propitiam 
itaque nacti occasionem secundi expleti saeculi a celebratissimo opere 


de Morali Theologia primum in lucem edito, enixis humilibusque an- 
nuentes precibus dilecti filii hodierni Rectoris Maioris Congregationis 
a Ssho Redemptore eiusdemque Sodalium omnium, audito quoque Ve- 
nerabili Fratre Nostro Clemente S. R. E. Cardinali Micara, Episcopo 

Veliterno, Sacrae Rituum Congregationis Praefecto, certa scientia ac 
matura deliberatione Nostra deque Apostolicae Nostrae potestatis ple- 
nitudine, perpetuumque in modum, Sanctum Alphonsum Mariam de 
Ligorio, Episcopum, Confessorem et Ecclesiae Doctorem, omnium Con- 
fessariorum ac Moralistarum coelestem apud Deum Patronum eligimus 
ac constituimus, omnibus et singulis honoribus et privilegiis liturgicis 
adiectis quae Coetuum Patronis rite competunt. Contrariis quibuslibet 
minime obstantibus. Haec edicimus, decernentes praesentes Litteras fir- 
mas, validas atque efficaces semper exstare ac permanere ; suosque plenos 
atque integros effectus sortiri et obtinere; illisque ad quos spectant seu 
spectare poterunt nunc et in posterum suffragari; sicque rite iudican- 
dum esse ac definiendum ; irritumque ex nunc et inane fieri si quidquam, 
secus, super his, a quovis, auctoritate, qualibet, scienter sive ignoranter 
attentari contigerit. 

Datum Romae, apud 8. Petrum, sub anulo Piscatoris, die XXviI men- 
sis Aprilis, anno MCML, Pontificatus Nostri duodecimo. 


De speciali mandato Sanctissimi 
Pro Domino Cardinali a publicis Ecclesiae Negotiis 


GILDO BRUGNOLA 
Officium Regens 
Pontificiis Diplomatibus expediendis. 


ALLOCUTIO 


Summus Pontifex, post peractam Canonizationem Sanctae Mariae Go- 
retti, V. et M., in Petriano foro, coram multitudine fidelium Veneratis- 
simo Patri grato animo acclamante, haec verba fecit: 


Venerabili Fratelli e diletti figli, 


Per un amoroso disegno della Provvidenza divina Vesaltazione su- 
prema di una umile figlia del popolo é stata celebrata in questo vespro 
luminoso con una solennita senza pari e in forma sin qui unica negli an- 
nali della Chiesa : nella vastita e nella maesta di questo luogo di mistero, 
fatto tempio sacro, cui é volta il firmamento che canta le glorie del- 
l’Altissimo ; da voi cosi bramata, prima che da Noi disposta ; con un con- 
corso di fedeli numerosissimo, quale non videro mai eguale le altre ca- 
nonizzazioni; e soprattutto quasi cosi imposta dall’abbagliante fulgore 
e dalla inebriante fragranza di questo giglio, ammantato di porpora, 

che or ora con intimo gaudio abbiamo ascritto all’albo dei Santi: la pic- 
cola e dolce Martire della purezza: Maria Goretti. 

Perché, diletti figli, siete accorsi in cosi sterminato numero alla sua 
glorificazione? Perché, ascoltando o leggendo il racconto della sua breve 
vita, cosi somigliante a una limpida narrazione evangelica per sempli- 
cita di linee, per colore di ambiente, per la stessa fulminea violenza della 
morte, vi siete inteneriti fino alle lacrime? Perché Maria Goretti ha con- 
quistato cosi rapidamente i vostri cuori, fino a divenirne la prediletta. 
la beniamina? Vi é dunque in questo mondo, apparentemente travolto 
e immerso nell’edonismo, non soltanto una sparuta schiera di eletti as- 
setati di cielo e di aria pura, ma folla, ma immense moltitudini, sulle 
quali il soprannaturale profumo della purezza cristiana esercita un fa- 
scino irresistibile e promettente: promettente e rassicurante. 

Se é vero che nel martirio di Maria Goretti sfolgoré soprattutto la 
purezza, in essa e con essa trionfarono anche le altre virtt cristiane. Nella 
purezza era l’affermazione pit elementare e significante del dominio per- 
fetto dell’anima sulla materia; nell’eroismo supremo, che non s’improv- 
visa, era l’amore tenero e docile, obbediente ed attivo verso i genitori; 
il sacrificio nel duro lavoro quotidiano ; la poverta evangelicamente con- 
tenta’e sostenuta dalla fiducia nella Provvidenza celeste; la religione 
tenacemente abbracciata e voluta conoscere ogni di pit, fatta tesoro di 
vita e alimentata dalla fiamma della preghiera; il desiderio ardente di 
Gest Eucaristico, ed infine, corona dalla carita, l’eroico perdono con- 
cesso all’uccisore : rustica ghirlanda, ma cosi cara a Dio, di fiori cam- 


pestri, che adornd il bianco velo della sua prima Comunione, e poco dopo ~ 


il suo martirio. 

Cosi questo sacro rito si svolge spontaneamente in un’accolta popolare 
per la purezza. Se alla luce di ogni martirio fa sempre amaro contrasto 
la macchia di una iniquita, dietro a quello di Maria Goretti sta uno 
scandalo, che all’inizio di questo secolo parve inaudito. A distanza di 
quasi cinquant’anni, tra la spesso insufficiente reazione dei buoni, la con- 
giura del maleostume, valendosi di libri, di illustrazioni, di spettacoli, 
di audizioni, di mode, di spiagge, di associazioni, tenta di scalzare in 
seno alla societa e alle famiglie, a danno principalmente della fanciul- 
lezza anche tenerissima, quelli che erano i presidi naturali della virtt. 

O giovani, fanciulli e fanciulle dilettissimi, pupille degli occhi di 
Gest e dei Nostri, — dite — siete voi ben risoluti a resistere fermamente, 
con I’aiuto della grazia divina, a qualsiasi attentato che altri ardisse di 
fare alla vostra purezza? 

E voi, padri e madri, al cospetto di questa moltitudine, dinanzi alla 

immagine di questa vergine adolescente, che col suo intemerato candore 
ha rapito i vostri cuori, alla presenza della madre di lei, che, educatala 
al martirio, non ne rimpianse la morte, pur vivendo nello strazio, ed 
ora s’inchina commossa ad invocarla, -— dite — siete voi pronti ad as- 
sumere il solenne impegno di vigilare, per quanto é da voi, sui vostri 
figli, sulle vostre figlie, affine di preservarli e difenderli contro tanti pe- 
ricoli che li circondano, e di tenerli sempre lontani dai luoghi di adde- 
stramento alla empieta e alla perversione morale? 

Ed ora, 0 voi tutti che Ci ascoltate, in alto i cuori! Sopra le malsane 
paludi e il fango del mondo si stende un cielo immenso di bellezza. & 
il cielo che affascinéd la piccola Maria; il cielo a cui ella volle ascendere 
per unica via che ad esso conduce: la religione, ’amore di Cristo, la 
eroica osservanza dei suoi comandamenti. 

Salve, 0 soave e amabile Santa! Martire sulla terra e angelo in cielo, 
dalla tua gloria volgi lo sguardo su questo popolo, che ti ama, che ti 
venera, che ti glorifica, che ti esalta. Sulla tua fronte tu porti chiaro e 
fulgente il nome vittorioso di Cristo; * sul tuo volto virgineo é la forza 
dell’amore, la costanza della fedelta allo Sposo divino; tu sei Sposa di 
sangue, per ritrarre in te l’immagine di Lui. A te, potente presso 
l’Agnello di Dio, affidiamo questi Nostri figli e figlie qui presenti e 
quanti altri sono a Noi spiritualmente uniti. Essi ammirano il tuo 
eroismo, ma anche pit vogliono essere tuoi imitatori nel fervore della 
fede e nella incorruttibile illibatezza dei costumi. A te i padri e le 
madri ricorrono, affinché tu li assista nella loro missione educativa. In 
te per le Nostre mani trova rifugio la fanciullezza e la gioventia tutta, 
affinché sia protetta da ogni contaminazione e possa incedere per il cam- 
mino della vita nella serenita e nella letizia dei puri di cuore. Cosi sia. 


1 Cf. Apoc., 3, 12. 

ACTA SS, CONGREGATIONUM 


SACRA CONGREGATIO CONSISTORIALIS 


PORTUENSIS er SANCTAE RUFINAE 


DECRETUM 
TRANSLATIONIS ECCLESIAE CATHEDRALIS 


Episcopalis Cathedra Suburbicariarum dioecesium Portuensis et San- 
ctae Rufinae, iam ab anno 1119 invicem perpetuo unitarum, exstat ab 
immemorabili, veteribus Ecclesiis Cathedralibus penitus destructis, in 
quadam parva ecclesia seu capella Deo dicata in honorem Sanctarum 
Luciae et Rufinae Virginum et Martyrum, perantiquis Episcopalibus 
Aedibus in Portu exsistentibus insita et plane impar liturgicis usibus 
ac perdifficili accessu fidelibus. ; 

Quapropter Eminentissimus ac Reverendissimus Pater Dominus Eu- 
genius S. R. E. Cardinalis Tisserant, statim ac Episcopus praedictarum 
Ecclesiarum renuntiatus fuit, huic gravissimo incommodo in primis ob- 
viare cupiens, Sanctissimo Domino Nostro Pio Divina Providentia 
Pp. XII supplices preces porrexit, ut facultas sibi tribueretur aedes per- 
ficiendi plures iam annos in loco La Storta incoeptas. Qua obtenta, im- 
penso ingentique labore, nova eademque perampla Ecclesia aedificata 
est, proximo die festo Annuntiationis Beatae Virginis Mariae Deo in 
honorem Ss. Cordium Iesu et Mariae per eundem Eminentissimum Vi- 
rum dicanda et consecranda. 

Ideoque Eminentissimus Purpuratus Pater expostulat a Sanctitate 
Sua ut Episcopalem Cathedram Portuensem et Sanctae Rufinae ab an- 
tiqua illa capella in novam huiusmodi Ecclesiam transferre et perpetuo 
statuere dignetur. 

Sanctissimus Dominus Noster Pius Pp. XII, re mature perpensa ha- 
bitoque favorabili voto infrascripti Cardinalis Sacrae Congregationis 
Consistorialis a Secretis, probe existimans id in divini cultus incremen- 
tum et in animarum bonum esse cessurum, transfert Episcopalem Ca- 
thedram Suburbicariarum dioecesium Portuensis et Sanctae Rufinae a 

supradicta capella Deo dicata in honorem Ss. Luciae et Rufinae in Portu 
exstante, ad novam Ecclesiam Deo in honorem Sacrorum Cordium Iesu 
et Mariae in loco La Storta cito dicandam, quae proinde Ecclesiae Ca- 
thedralis Portuensis et Sanctae Rufinae titulo in perpetuum fruetur nec- 
non omnibus iuribus, privilegiis, et praerogativis quae huiusmodi eccle- 
siis iure competunt. 


Quibus super omnibus Ssmus Dominus Noster Pius Pp. XII praesens. 
iussit edi Consistoriale Decretum, perinde valiturum ac si Apostolicae- 


sub plumbo Litterae expeditae forent. 

Ad haec autem exsecutioni mandanda delegat praefatum Cardinalem 
Episcopum Portuensem et Sanctae Rufinae, eique tribuit facultates ad 
effectum necessarias et opportunas etiam subdelegandi quemlibet ma- 
luerit virum ecclesiasticum in dignitate constitutum. 

Datum Romae, ex Aedibus S. Consistorialis Congregationis, die 
7 Martii anno iubilari 1950, in festo S. Thomae Aquinatis. 


8 Fr. A. I. Card. P1azza, Ep. Sabinen. et Mandelen., a Secretis. 


L. 


I. Ferretto, Substitutus.. 


SACRA CONGREGATIO CONCILIL 


DECRETUM 


DE ECCLESIASTICIS OFFICIIS ET BENEFICIIS CANONICE INSTITUENDIS SEU PRO- 
VIDENDIS. 


Catholica Ecclesia, ex ipsius Christi institutione est perfecta Societas: 


hierarchice constituta, cuius plenum et supremum regimen ac iurisdictio 
est penes Romanum Pontificem, beati Petri Apostoli in primatu suc- 
cessorem. Quapropter nemo in ecclesiastica officia et beneficia se immitti 
nec alios immittere praesumere potest, sine legitima canonica institu- 
tione seu provisione. 

Genuinam de hac re iuris canonici normam iam recolebat prima re- 
gula iuris in VI: « Beneficium ecclesiasticum non potest licite sine in- 
stitutione canonica obtineri ». Et Concilium Tridentinum decrevit : 
«eos, qui tantummodo a populo aut saeculari potestate ac magistratu 

vocati et instituti ad haec ministeria exercenda adscendunt, et qui 
ea propria temeritate sibi sumunt, omnes non Ecclesiae ministros sed 
fures et latrones, per ostium non ingressos, habendos esse » (cap. IV, 
sess. XXIII de reform.). Quin imo eadem sancta Synodus definivit : « Si 
quis dixerit ... eos qui nec ab ecclesiastica et canonica potestate rite 
ordinati nec missi sunt, sed aliunde veniunt, legitimos esse verbi et 
Sacramentorum ministros, anathema sit » (Ibid. can. VII; cfr. quoque 
Syllab. Pii Pp. IX, n. 50). 

Praeterea haec eadem principia sanxit Codex iuris canonici, statutis 
quoque poenis contra transgressores (cfr. cc. 2331, § 2; 2334, 1°-2°; 147, 
§ 1-2; 332, § 1; 2394). 

Ad eadem sacrosanta principia magis sarta tectaque servanda, si- 
mulque ad praecavendos abusus in re tanti momenti, Sanctissimus Do- 
minus Noster Pius Pp. XII statuere dignatus est : 

In excommunicationem speciali modo Sedi Apostolicae reservatam 
ipso facto incurrunt : 

1) qui contra legitimas ecclesiasticas Auctoritates machinantur aut 
earum potestatem quomodocumque conantur subvertere ; 

2) qui ecclesiasticum officium vel beneficium vel dignitatem sine 
institutione vel provisione canonica, ad normam sacrorum Canonum 
facta, occupat vel in eadem sinit illegitime immitti, vel eadem retinet ; 

3) qui in criminibus nn. 1 et 2 declaratis quovis modo, directe vel 
indirecte, partem habent. 

Quibusvis non obstantibus, etiam speciali mentione dignis. 

Datum Romae, die 29 Iunii 1950. 


I. Card. Bruno, Praefectus. 


L. & 8. 
F. Roberti, a Secretis. 

SACRA CONGREGATIO DE PROPAGANDA FIDE 


LIBERIEN. 
(MONROVIEN.) 


DECRETUM 


VICARIATUS APOSTOLICUS LIBERIENSIS DEINCEPS (@ MONROVIENSIS )) APPEL- 
LABITUR. 


Cum in Africa Occidentali Vicariatus Apostolicus Liberiensis, Socie- 
tati pro Missionibus ad Afros concreditus, ad evangelizationis opus fa- 
cilius reddendum divisus fuerit, ita ut in orientali eius territorii parte 
Praefectura Apostolica Capitis Palmensis, Patribus e praelaudata Socie- 
tate pariter committenda, erecta sit, Emi ac Revi Patres Cardinales 
huius Sacrae Congregationis de Propaganda Fide regimini praepositi, 
in iisdem plenariis comitiis die 30 Ianuarii vertentis anni habitis, in qui- 
bus erectio illa decreta est, de nomine quoque Vicariatus Liberiensis im- 
mutando egerunt. 

Itaque, cum nomen illud non amplius rerum condicioni respondere, 
morem autem huius 8S. Congregationis esse perpendissent, ut singulae 
Missiones a sua cuiusque Ordinarii sede, quatenus fieri potest, appel- 
lentur, Vicariatum, qui, post memoratam divisionem, in parte occiden- 
tali territorii reipublicae Liberiensis exstare perget, « Monroviensem », 
a Monroviae urbis, eiusdem reipublicae capitis, nomine vocandum esse 
censuerunt. 

Sacra igitur haec Congregatio, de mandato Ssmi D. N. Pii Div. Prov. 
Pp. XII, vigore facultatum sibi ab Ipso specialiter concessarum, Vica- 
riatum Liberiensem, ut supra dismembratum, deinceps Vicariatum Apo- 
stolicum Monroviensem appellandum esse decrevit, praesensque ad rem 
Decretum fieri iussit. 

Datum ex Aedibus S. Congregationis de Propaganda Fide, die 2 Fe- 
bruarii mensis anno D. 1950. 


P. Card. FuMASoNI Bionp1, Praefectus. 


L. & S. 
+ C. Costantini, Archiep. tit. Theodos., Secretarius. 

ACTA TRIBUNALIUM 


SACRA ROMANA ROTA 


I 
DUBUQUEN. 


NULLITATIS MATRIMONII (ORR - MC COY) 


Cum ignoretur locus actualis commorationis Dii James Mc Coy, in 
causa de qua supra conventi, eundem citamus ad comparendum in Sede 
Tribunalis S. R. Rotae (Roma, Palazzo della Cancelleria) die 21 De- 
cembris 1950, hora undecima, sive per se sive per Procuratorem legitime 
constitutum, ad concordandum de dubio disputando, vel infrascripto 
subscribendum, et ad diem designandam, qua habebitur Turnus Rotalis 
pro causae definitione : 


An constet de nullitate matrimonii, in casu. 
Ordinarii locorum, parochi, sacerdotes et fideles quicumque notitiam 


habentes de loco commorationis praedicti Dii James Mc Coy, curare 
debent, ut de hac edictali citatione ipse moneatur. * 


I. Pasquazzi, Ponens. 


Ex Cancellaria Tribunalis S. R. Rotae, die 21 Tulii 1950. 


O. Bejan, Notarius. 


* Etant inconnu le lieu de la demeure actuelle de M. James Mc Coy, dé- 
fendeur en cette cause, nous le citons A comparaitre, par propre personne 
ou par un procureur légitimement constitué, au siége du Tribunal de la 
S. Rote Romaine (Roma, Palazzo della Cancelleria) le 21 décembre 1950, a 
11 heures, pour concorder ou souscrire le doute ci-dessous rapporté, et fixer 
le jour de la décision de la cause devant la Rote. 


Conste-t-il de la nullité du mariage dans le cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit James Mc Coy devront, dans la mesure 
du possible, l’avertir de la présente citation. 

II 
ROMANA 


NULLITATIS MATRIMONILT (DAMASSO - JACOBS) 


Cum ignoretur locus actualis commorationis Domini Isidori Jacobs, 
in causa conventi, eundem citamus ad comparendum, sive per se sive 
per procuratorem legitime constitutum, in sede Tribunalis S. R. Rotae 
(Roma, Palazzo della Cancelleria) die 16 Novembris 1950, hora meri- 
diana ad concordandum de dubio disputando, vel infrascripto subscri- 
bendum et ad diem designandam, qua habebitur Turnus Rotalis pro 
causae definitione. ’ 


An constet de matrimonii nullitate in casu. 
Ordinarii locorum, parochi, sacerdotes et fideles quicumque notitiam 


habentes de loco commorationis praedicti domini Isidori Jacobs curare 
debent, ut de hac edictali citatione ipse moneatur. * 


Gulielmus Heard, Ponens. 


Ex Cancellaria Tribunalis S. R. Rotae, die 26 Tulii 1950. 


O. Bejan, Notarius. 


* Etant inconnu le lieu de la demeure actuelle de M. Isidore Jacobs, dé- 
fendeur en cette cause, nous le citons 4 comparaitre, par propre personne 
‘ou par un procureur légitimement constitué, au siége du Tribunal de la 
S. Rote Romaine (Roma, Palazzo della Cancelleria) le 16 novembre 1950, a 
12 heures, pour concorder ou souscrire le doute ci-dessous rapporté, et fixer 
le jour de la décision de la cause devant la Rote. 


Conste-t-il de la nullité du mariage dans le cas? 


Les Ordinaires des lieux, les curés, les prétres, les fidéles ayant connais- 
-sance du lieu de la résidence du dit Isidore Jacobs devront, dans la mesure 
du possible, avertir de la présente citation. 

APPENDIX 


TRIBUNAL ARCHIDIOEC. WESTMONASTERIENSIS 


Citatio edictalis 


NULLITATIS MATRIMONII (PHILLIMORE - COCKBURN) 


Cum ignoretur locus actualis commorationis domini Alistair Cock- 
burn, in causa conventus, eundem citamus ad comparendum, sive per 
se sive per procuratorem legitime constitutum, in sede S. Tribunalis 
Curiae Westmonasterien., Londini, Anglia (Archbishop’s House, West- 
minster, London S. W. I.) die 3 Novembris 1950 hora tertia p. m., ad 
concordandum de dubio disputando, vel infrascripto subscribendum : 


An constet de nullitate matrimonii, in casw. 


Ordinarii locorum, parochi, sacerdotes et fideles quicumque notitiam 
habentes de loco commorationis predicti domini Alistair Cockburn, cu- 
rare debent, ut de hac edictali citatione ipse moneatur. * 

Ex Cancellaria S. Tribunalis Curiae Westmonasterien., die 21 Iu- 
lii 1950. 

Rev. Iosephus Geraerts, Praeses. 


* Etant inconnu le lieu de la demeure actuelle de M. Alistair Cockburn, dé- 
fendeur en cette cause, nous le citons 4 comparaitre, par propre personne 
ou par un procureur légitimement constitué, au siége du Tribunal de West- 
minster, le 3 novembre 1950, a 3 heures de V’aprés-midi, pour concorder ou 
souscrire le doute ci-dessous rapporté, et fixer le jour de la décision de la 
cause devant la Rote. 


Conste-t-il de la nullité du mariage dans le cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit Alistair Cockburn devront, dans la mesure 
du possible, l’avertir de la présente citation. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 6 giugno 1950, nel Palazzo Apostolico Vaticano, si é adunata la 
S. Congregazione dei Riti preparatoria, nella quale gli Emi e Revmi Signori 
Cardinali, i Revihi Prelati Officiali ed i Revmi Consultori teologi hanno di- 
scusso su due miracoli, che si asseriscono operati ad intercessione del Ven. 
Servo di Dio Giuliano Maunoir, sacerdote professo della Compagnia di Gest. 


Martedi, 18 luglio 1950, nel Palazzo Apostolico Vaticano, si é adunata la 


_§. Congregazione dei Riti preparatoria, nella quale gli Emi e Revi Signori 


Cardinali, i Revmi Prelati Officiali ed i Revmi Consultori teologi hanno di- 
scusso sulla eroicita delle virtti: del Servo di Dio Pio X. 


Martedi, 8 agosto 1950, nel Palazzo Apostolico di Castel Gandolfo, alla 
augusta presenza del Santo Padre, si é adunata Ja S. Congregazione dei Riti 
generale, nella quale gli Emi e Revi Signori Cardinali, i Revmi Prelati Of- 
ficiali ed i Revmi Consultori teologi, hanno dato il loro voto: 

a) sul tuto per la beatificazione dei Ven. Servi di Dio: 
1. Alberico Crescitelli, Missionario Apostolico, martire in Cina 
nel 1900. 
2. Maria De Mattias, fondatrice delle Adoratrici del Preziosissimo 
Sangue ; 
b) sui miracoli della Ven. Serva di Dio Margherita Bourgeoys, fonda- 
trice della Congregazione delle Suore di Nostra Signora; 
c) sull’eroismo delle virti del Servo di Dio Pio X. 


SEGRETERIA DI STATO 
NOMINE 


Con Biglietti della Segreteria di Stato, il Santo Padre Pio XII, felice- 
mente regnante, si é degnato nominare: 


18 luglio 1950. L’Illiio e Revo Monsig. Venturi Giosué, Promotore di 
Giustizia e Consultore della Sacra Congrega- 


zione del Sant’ Offizio. 

12 agosto 1950. Il Revmo Sac. Righetti Mario e i Revmi Padri D. Ber- 
nardo Capelle, dell’Ordine di san Benedetto, 
e Agostino Bea, della Compagnia di Gest, Con- 
sultori della Sacra Congregazione dei Riti per 
la sacra Liturgia. 
» §. E. Reviha Monsig. Hudal Luigi, Vescovo tit. di Ela, 
gli Illmi e Revmi Monsignori Canestri Alberto 
e Staffa Dino, e il Revino Padre Orlini Alfonso, 
dell’Ordine dei Frati Minori Conventuali, Con- 
sultori della Sacra Congregazione del Concilio. 
» L’Ilhho e Reviho Monsig. Dell’Acqua Angelo, Sotto-Se- 
gretario Aggiunto della Sacra Congregazione 
degli Affari Ecclesiastici Straordinari. 


NECROLOGIO 


10 maggio 1950. Monsig. Aftenie Basilio, Vescovo tit. di Ulpiana. 
giugno Monsig. Steck Leone Giovanni, Vescovo tit. di Llio. 
» Monsig. Lanza Antonio, Arcivescovo di Reggio Calabria. 
» Monsig. Kelly Francesco M., Vescovo tit. di Nasai. 
luglio Monsig. Matheson Giovanni Alessandro, Vescovo di Aber- 
deen. 
» Monsig. Jacolino Filippo, Vescovo di Trapani. 
agosto Emo Sig. Cardinale Lavrrrano Luter, del titolo di S. Sil- 
vestro in Capite, Prefetto della S. Congrega- 
zione dei Religiosi. 
Monsig. Costa Alberto, Vescovo di Lecce. 
Monsig. Rolla Giuseppe, Vescovo di Forli. 
Monsig. Medori Vincenzo Bonaventura, Vescovo di Calvi 
e Teano. 
Monsig. Simonetti Angelo, Vescovo di Pescia. 
Monsig. McCarthy Giovanni, Vescovo di Sandhurst. 


Monsig. Gayet Paolo Aijiro, Vescovo di Nagpur. 

ENCHIRIDION INDULGENTIARUM. 
PRECES ET PIA OPERA 


in favorem omnium fidelium vel quorumdam coetuum personarum indulgentiis 
ditata et opportune recognita ~ 
‘ Editio in-18°, pag. xvi-680. Volumen bodoniano more contectum, tdb, 600 ($ 1,30) 


“> Quoniam volumen, quod «Preces et Pia Opera...» inscribitur 
atque anno 1937 editum fuit, iam sine non. prostat, Sacra 
Paenitentiaria Apostolica illud iterum, opportune recognitum, 
typis imprimere curavit. Volumen complectitur preces et pia 
opera, quae usque ad expletum annum 1949 a Summis Pontifi- 

‘ eibus fuere indulgentiis ditata; tum ea videlicet, quae in favo- 
rem omnium christifidelium, tum ea etiam, quae in favorem 
quorumdam coetuum personarum spiritualibus hisce muneribus 

. insignita fuerunt, obrogatis ceteris omnibus generalibus indul- 
concessionibus, quae in non sint 

ae | CITTA DEL VATICANO 


Opus nuperrime e prelo emissum: 


BIBLIA SACRA 
iuxta latinam Vulgatam versionem ad codicum fidem iussu 


Pll Pp. XII, cura et studio Monachorum Abbatiae Pontificiae 
Sancti Hieronymi in Urbe, Ordinis Sancti Benedicti, edita 


Tomus Vill - LIBRI EZRAE TOBIAE IUDITH 


ex interpretatione sancti Hieronymi cum Praefationibus et 

__yariis Capitulorum seriebus 

/ In-4, x11-280 pag., Romae, Typis Polyglottis Vaticanis, 1950 ~ 


ba 


Hoc novo volumine editionis criticae Vulgatae continentur liber Ezrae, id est 
primus et secundus Esdrae in editione clementina, quem 8. Hieronymus Domnione 
et Rogatiano rogantibus ex hebraeco transtulit, et libri Tobiae et Iudith, quos exi- 

entibus Cromatio et Heliodoro episcopis de chaldaeo in latinum vertit. Textus ad 
fidem codicum, praesertim antiquiorum, restitutus triplici apparatu munitur quo 
ratio redditur de constituto textu eiusque traditione. Singulis libris praemittuntur 
Praefatio s. Doctoris et Capitulorum seu Titulorum series. In Prolegomenis editores 
de cosietins quibus usi sunt tractant et de via ac ratione qua editio in his libris 
: procedit. 

| Praecedentes Tomi hoc ordine editi sunt: 

a _I. Genesis, 1926; II. Exodus et Leviticus, 1929; III. Numeri et Deuteronomium, 1936; 
; IV. Iosue. Iudicum, Ruth, 1939; V. Samuhel, 1944; VI. Malachim, 1945; VII. Verba: 
Dierum, 1948, Praeparantur libri Hester, Iob, Psalterium gallicanum, libri sapien- MR 
tiales. Psalteria ¢iuxta Hebracos» et romanum in Collectaneis Biblicis Latinis edentur. se 


Iuvat fortasse quaedam iudicia referre de voluminibus prozime editis: 


} Nuovo libro, ma anche nuova fase dell’immane impresa. I libri precedenti gid nel loro titolo ~ 
comune « Octateuchus » dimostravano d’avere una comune base manosciitta e di presentare le 
medesime linee direttive per lelaborazione del testo, quelle, che con\tanta pazienza e sagacia 
aveva tracciate il compianto primo Abbate D, Henri Quentin. Ora si entra in altro reparto, e le 
cose cambiano parecchio; i RR. Monaci dell’Abbazia di 8. Girolamo qui lavorano sul proprio con 

' base rinnovata e criteri indipendenti e danno quindi la vera misura del loro valore. nell’opera, 
sovente cosi delicata. Ed hanno fatto egregia prova. A. Vaccari, in Biblica, 1944. | 


Les vicissitudes de la guerre n’ont pas longtemps arrété les savants travaux des moines de 
Saint-Jéréme in Urbe. Les deux volumes que nous sommes heureux de recenser portent respective- " 4 
ment les dates de 1944 et 1945. Lis sont le fruit d’un travail assidu, dont témoignent les prolegomena 

’ et l’'apparat documentaire. Travail méritoire par son austérité comme par ses résultats: nous voici 
en possession de la vulgate des livres de Samuel et des Rois selon un texte pratiquement définitif. 
Les esprits utilitaires n’en percoivent pas l’utilité, mais quiconque n’ignore pas les problémes du 
texte massorétique sait l’importance d’yne édition critique de la recension faite sur l’hébreu, 
au ive siécle, par un maitre. 

: Dom B, Oareiis, in Recherches de Théologie Ancienne et Médiévale, 1945, 


Ce labeur érudit et patient nous donne enfin un texte propre, établi Sa Sot meant De plus, 
les apparata trés complets fournissent un précieux matériel pour l'histoire de la Vulgate. 


BR. Vaux, in Revue Biblique, 1947. 


. In 1907 Pope Pius X decided to appoint a Commission for the revision of the Latin Vulgate... 
The primary object set before the Commission was to produce the best critical edition of the text | 
of St. Jerome’s translation from.the Hebrew wich could be obtained from a study of! the old 
and best codices according to the soundest principles of textual criticism... The revised text publ 
ished by this Commission might be confiden{*y expected to be the most correct and acceptable 


edition of the Vulgate Bible. D. A, in Scripture, 1947, 


i \ 
Die neue Ausgabe hietet zum ersten Mal einen Ueberblick tiber das gewaltige handschriftliche 
Material in einer recht umfassenden Auswahl... In Summa, reiches hs.liches Material, vorziigliches 
Arbeitsinstrument, fir alle kunftige Vulgataforschung grundlegend. lhr Text bedeutet einen erheb- 
lichen Fortschriftt in der Richtung auf die Alteste Ueberlieferung. 


Hans Linrzmann, in Theologische Literaturseitung, 1940. 


Una cosa podemos decir, sin embargo. Que nos agrada mas un sistema seguido con fidelidad 
que no, como sucede muchas veces, la inconsistencia. de aquellos que parecen complacérse en 
luchar contra sf mismos o, por falta de sistema, en levantar castillos en el aire, En esto sentido, 
aparte de otras muchas cosas, los Padres de la Abadia de 8. Jerénimo han dado a todos un buen 
ejemplo de fidelidad y merecen mil pidcemes por ello. ¢ 

Finalmente por lo que se refiere a la ordenacién y ejecucién de la obra, no podemos menos \. 
de admirar la exquisita delicadeza y paciencia, tipicamente benedictina, que raya en.una escrupu- 
losidad casi increible... Parece imposible queen obra de tan delicado estudio e impresién tan ‘ : 

